title: Tony Bennett

text:
Hän joutui toiseen maailmansotaan vuonna 1944. Hän palveli jalkaväen sotilaana Ranskassa ja Saksassa, jossa hän osallistui etulinjan taisteluihin maalis-huhtikuussa 1945. Sodan jälkeen 1946, Bennedetto opiskeli bel canto -laulua amerikkalaisen teatterin linjalla sotilaiden koulutuskeskuksessa ja työskenteli tarjoilijana. Hän kehitti tyyliään imitoimalla tunnettujen muusikoiden soittimien ääniä kuten mm. Stan Getzin saksofonia ja Art Tatumin pianoa. Pearl Bailey huomasi Benedeton taidot vuonna 1949 ja kysyi häntä Green Villagen avajaisiin, tästä lähtien hän käytti nimeä Tony Bennett. Ensimmäisen demonsa Bennett esitteli Columbia Records levy-yhtiössä vuonna 1950.
Levy-yhtiön johtaja Mitch Miller varoitti häntä imitoimasta Frank Sinatraa. Bennett aloitti uransa balladien esittäjänä. Hänen ensimmäinen suuri menestyskappale oli "Because of You" joka nousi soittolistojen ensimmäiselle sijalle ja pysyi siellä 10 viikkoa, myyden yli miljoona levyä. Tätä seurasi vuotta myöhemmin "Cold, Cold Heart". Bennett levytti "Blue Velvetin" samana vuonna.


title: Tony Bennett

text: Bennett avioitui ohiolaisen taideopiskelija ja jazzfani Patricia Beechin kanssa vuonna 1952. Heillä on kaksi poikaa D'Andrea (Danny) ja Daegal (DAE).


title: Tony Bennett

text: "Rags to Richies" tuli kolmesti 1.sijalle. Toisin kuin muut Bennettin aikaisemmat menestyskappaleet, tämä oli esitetty suuren yhtyeen kanssa, se pysyi listojen kärjessä kahdeksan viikkoa. Vuotta myöhemmin Bennett alkoi laulaa taustakuorossa. Stranger in Paradise kappale Broadwayn musiikkinäytelmästä Kismet saavutti ykkössijan ja oli menestyskappale myös Isossa-Britanniassa ja aloitti Bennettin uran kansainvälisenä taiteilijana. Rock-musiikin alkaessa vallata musiikkimarkkinoita, Bennett jatkoi menestymistään musiikkibisneksessä. Bennettin kahdeksan laulua olivat Billboardin TOP 40.listalla 1950-luvun loppupuolella, " In the Middle of Island saavutti korkeimman 9. sijan 1957. Bennett juonsi television varietee show-ohjelmaa The Tony Bennett Show vuonna 1956.


title: Tony Bennett

text: Bennett julkaisi ensimmäisen albuminsa "Cloud 7", joka osoitti Bennettin jazztaidot. Ralp Sharon tuli Bennettin pianistiksi ja musiikkiohjaajaksi. Sharon kertoi Bennettille, että ura laulamalla makean sakariinisia lauluja kuten "Blue Velvet" ei kestäisi pitkään ja että Bennettin tuli suuntautua enemmän jazzin esittämiseen. Tuloksena oli albumi "Beat of my Heart" 1957. Albumi toteutettiin tunnettujen jazz-muusikoiden, kuten Herbie Mannin, Art Blakeyn, Nat Adderleyin, Jo Jonesin, Candidon, Chico Hamiltonin tekemänä. Albumi oli hyvin suosittu ja arvostelijoiden hyväksymä.


title: Tony Bennett

text: Bennett aloitti työskentelyn Count Basien orkesterin kanssa. Albumit "Basie Swings, Bennett Sings" (1958). Tony Bennettin ja Count Basien orkesterin yhteistyön tuloksena syntynyt laulu "Chicago" oli yksi suosituimmista lauluista.


title: Tony Bennett

text: Bennett myös kehitti laatua ja esiintymistä yökerhokeikoilla. Hän esiintyi televisiossa Johnny Carson "The Tonight Show'ssa" ja"The Merv Griffin" -ohjelmissa. Bennett esitti kappaleen "I left My Heart in San Francisco" vuonna 1962, vaikka se saavutti vain 19. sijan Billboardin Hot 100 listalla, se pysyi muilla soittolistoilla yli vuoden, mikä kasvatti Bennettin suosiota laulajana. Seuraava albumi "I wanna Be Around" (1963) oli TOP 5 -menestys, nimikappale ja "The Good Life" sijoittuivat Top 20 listalla ja 10 Top Yhdysvaltojen listalla.


title: Tony Bennett

text: Seuraava vuosi oli Beatlesin ja brittiläisten muusikoiden maihinnousu Yhdysvalloissa, jolloin musiikillinen ja kulttuurinen huomio kohdistui enemmän rockmusiikkiin ja vähemmän pop-, iskelmä- ja jazzmusiikkiin. Seuraavina vuosina Bennett keskittyi enemmän musikaalien taustalaulamiseen, hänen viimeisin saavutus TOP 40 -listalla oli 34. " If I Ruled the World" Pickwickin musikaalista 1965. Tony Bennett toimi Yhdysvaltojenn kansalaisoikeusliikkeessä. Bennett osallistui 1965 Selmasta Montgomery-marssille. Vuotta myöhemmin 1966 hän esiintyi Etelä-Afrikan apartheid-politiikkaa vastaan.


title: Tony Bennett

text: Sharonin ja Bennettin tiet erosivat vuonna 1965. Tämä oli osana levy-yhtiön painostusta tuon ajan laulajia kohtaan kuten Lena Horne ja Barbra Streisand levyttämään rock-lauluja, ja tämän seurauksena Columbia Recordsin Clive Devis päätteli, että Bennettin tulisi tehdä samoin. Bennett oli hyvin haluton, ja kun hän yritti, tulokset eivät tyydyttäneet ketään. Tästä oli osoituksena vuoden 1969 "Tony sings Greats of Hits Today" -albumi, jossa hän esittää Beatlesiä ja muita merkittäviä lauluja ja esiintyy levykannessa huvittavassa asussa. Vuosia myöhemmin Bennett mainitsi, että hänen haluttiin esittävän sellaista musiikkia, jota hän itse ei halunnut esittää. Hän siirtyi Columbiasta MGM Records -levy-yhtiöön vuonna 1972, mutta hän ei saavuttanut menestystä siellä ja muutamia vuosia hän oli ilman levytyssopimusta. Bennett ja hänen vaimonsa Patricia olivat olleet erossa vuodesta 1965 lähtien. Virallisesti heidän eronsa tuli voimaan vuonna 1971.


title: Tony Bennett

text: Bennett perusti oman levy-yhtiön, Improv. Hän levytti muutamia lauluja joista saattaisi myöhemmin tulla suosittuja "What is This Called Love?" ja hän teki kaksi tunnettua albumia jazz-pianisti Bill Evansin kanssa, The Tony Bennett/ Bill Evans Album (1975) ja Together Again ( 1976), mutta Improv ei menestynyt musiikkibisneksessä. Jazz oli vielä voimissaan Englannissa, toisin kuin muut amerikkalaiset jazz-muusikot, Tony Bennett ei halunnut muuttaa onneaan. Uransa tässä vaiheessa hän oli lähellä sen loppua, hänellä ei ollut levytyssopimusta, ei manageria, ei esiintymisiä Las Vegasin ulkopuolella, hänen toinen avioliittonsa oli loppunut 1980, hän oli kehittänyt itselleen huumeriippuvuuden.


title: Tony Bennett

text: Lähellä kuolemaa tapahtuneen kokaiinimyrkytyksen jälkeen 1979, Bennett kutsui poikansa Dannyn ja Daen apuun, "Katsokaa, minä olen hukassa täällä," hän kertoi heille. "Näyttäisi että ihmiset eivät halua kuunnella sitä musiikkia mitä minä teen. "Danny alkoi isänsä manageriksi. Tony Bennett kutsui myös Ralp Sharonin pianistiksi ja musiikilliseksi ohjaajaksi. Tämän jälkeen Tony Bennett teki uudelleen sopimuksen Columbia Recordsiin. Hän julkaisi albumin The Art of Excellence. tämä oli hänen ensimmäinen albuminsa listoille 1972 jälkeen. Danny neuvotteli TV-esiintymisistä ja sillä aikaa Tony jatkoi levyttämistä Portrait of Artist (1990). Bennett esiintyi MTV unplugged ohjelmassa vuonna 1994. Bennett sai Grammy- palkinnon Vuoden Albumista vuonna 1994. Tony Bennett oli tehnyt paluun takaisin.


title: Tony Bennett

text: Tony Bennett on harrastanut koko ikänsä taidemaalausta. Maalausuraansa hän on jatkanut oikealla nimellä Benedetto. Hän on tallentanut näkymiä piirtämällä tai maalamalla hotellien ikkunoista joka päivä kiertueillaan. Hän on asettanut töitään näytteille Kentucky Derbyssä ja YK:ssa. Hänen maalauksensa " Homage to Hockney on näytteillä arvostetussa amerikkalaisen taiteen Butlerin Instituutissa Youngstownissa, Ohio ja "Poika Purjeveneessä, Sydney Bay" on National Art Clubilla Gramercy Parkissa New Yorkissa. Hänen maalauksiaan on julkaistu Art news-lehdessä ja muissa aikakauslehdissä.


title: Tony Bennett

text:
Monet hänen taideteoksistaan on julkaistu taidekirjassa
Bennett on kirjoittanut kirjan elämästään


title: Tony Bennett

text: Hänen tuotantoaan levyteollisuudessa on huomioitu valitsemalla


title: Tony Bennett

text: Albumit


title: Tiikerilapamonni

text: Tiikerilapamonni ("Pseudoplatystoma fasciatum") on Amazonin jokialueella elävä runsaslajisen antennimonnien ("Pimelodidae") heimon edustaja. Sen kuono on päältä litteä, ja suun ympärillä on viiksisäikeitä, joista kaksi on erityisen pitkiä. Hoikka ruumis on mustaraidallinen, mistä lajin nimikin on peräisin, ja kuono ja evät ovat täplikkäät. Tiikerilapamonni on kotiseuduillaan suosittu ruokakala. Sitä pidetään myös joskus todella suurissa akvaarioissa.


title: Tiikerilapamonni

text: Tiikerilapamonnin tiedetään olevan pohjakala, joka etsii viiksisäikeidensä avulla pohjasta selkärangattomia ja pikkukaloja. Syötyään kunnolla se sulattelee ruokaansa muutaman päivän ajan. Toisin kuin monet muut heimonsa lajit, se ei näytä syövän lainkaan kasviperäistä ravintoa, kuten puista putoavia siemeniä.


title: The Legend of Spyro: A New Beginning

text: The Legend of Spyro: A New Beginning on "The Legend of Spyro" -sarjaan kuuluva toimintapeli. Peli on julkaistu vuonna .


title: The Legend of Spyro: A New Beginning

text: Pelisarjan tarina uudistettiin kokonaan, minkä vuoksi tämän ja sitä seuraavien Spyro-pelien juoni ei mitenkään liity aiempiin Spyro-peleihin. Peli vie pelaajan Spyron menneisyyteen tutkimaan hänen alkuperäänsä ja kohtaloaan.


title: The Legend of Spyro: A New Beginning

text: Tasot täytyy pelata järjestyksessä eikä aikaisemmille tasoille pääse myöhemmin. Tämä Spyro-peli poikkeaa edeltäjistään rutkasti, sillä pelistä löytyy myös keräilyn lisäksi taistelua. Koko peli on käytännössä vaihdettu tasohyppelystä mäiskinnäksi. Ainoa kerättävä tavara ovat vaan ainoastaan energiakiteet, joita saa hakkaamalla kristalleja ja vihollisia. Vihreistä kiteistä palautuu manamittari täyteen, punaisista elämäpisteitä. Siniset kiteet lisäävät iskujen tuhovoimaa. Valikosta löytyy ns. elementtimittari, jota päivittämällä yltää seuraavalle voimatasolle tietyn elementin kohdalla. Päivitettävän elementin saa valita itse. Tarina on verrattuna muihin Spyro peleihin rutkasti synkempi.


title: The Legend of Spyro: A New Beginning

text: Pelin alussa lohikäärmetemppelin vartija ja tulentaitaja Ignitus kertoo, kuinka hänen tehtävänään oli vartioida lohikäärmeenmunia ja varmistaa, että ne kaikki kuoriutuisivat. Kuitenkin Synkän Mestarin kätyrit hyökkäävät temppeliin tavoitteenaan tuhota kaikki munat, erityisesti violetin lohikäärmeen muna. Ignitus vie kuitenkin violetin munan turvaan lähettämällä sen sienen hatussa pitkin jokea toivoen parasta.


title: The Legend of Spyro: A New Beginning

text: Kuluu muutama vuosi. Spyro on kuoriutunut munastaan ja elää hänet löytäneen sudenkorentoperheen kanssa, luullen olevansa itsekin sudenkorento ja Sparxin (Sudenkorentoperheen lapsi) veli. Sparxin kanssa leikkiessään heidän kimppuunsa hyökkää joukko hirviöitä (eräänlaisia apinoita). Taistelun aikana Spyro sattuu syöksemään tulta.


title: The Legend of Spyro: A New Beginning

text: Spyron vapautettua Sparxin, he menevät kotiin, jossa Spyron kasvattivanhemmat joutuvat kertomaan hänelle, ettei hän ole heidän biologinen lapsensa. Tästä masentuneena Spyro päättää lähteä matkalle selvittääkseen alkuperänsä. Sparx lähtee myös lopulta mukaan.


title: The Legend of Spyro: A New Beginning

text: Matkalla he tapaavat luolassa Ignituksen, joka on masentunut tilanteestaan. Spyro auttaa häntä vapauttamaan temppelin hirviöistä, jonka jälkeen Ignitus opettaa Spyrolle tuli-elementin käyttöä. Tämän jälkeen hän lähettää Spyron noutamaan Volteeria, sähkön taitajaa kaukaiselta saarelta. He pääsevät selville Cynderin, mustan naaraslohikäärmeen suunnitelmasta yrittää vapauttaa Dark Master. Hän vie kaikilta elementtien lohikäärmevartijoilta näiden voimat ja valmistaa niista voimakristalleja, joiden avulla Dark Master saadaan vapautettua.


title: The Legend of Spyro: A New Beginning

text: Spyro löytää kaikki elementtivartijat yksitellen eri paikoista (kuitenkin aina hiukan myöhässä estääkseen Cynderiä saamasta voimakristallia), jonka jälkeen vartijat opettavat Spyrolle taitoja omasta elementistään (Spyro oppii näin aina yhden elementin lisää). Kuitenkin pelastaessaan Terradoria, maan taitajaa, Spyro kohtaa Cynderin. Ignitus ehtii kuitenkin pelastaa Spyron joutuen itse vangiksi. Palattuaan temppelille Spyro päättää lähteä pelastamaan Ignitusta Cynderin pesästä.


title: The Legend of Spyro: A New Beginning

text: Spyro pelastaa Ignituksen, mutta Cynder on ehtinyt jo tehdä voimakristallin. Hän avaa portin toiseen ulottuvuuteen, jossa Synkkä Mestari on vankina. Spyro lähtee perään pysäyttämään häntä. Cynder on kuitenkin ehtinyt käyttää voimakristallin. Spyro taistelee Cynderin kanssa jonka jälkeen Cynder alkaa kutistua Spyron kokoiseksi. Spyro ja Sparx huomaavat että Cynder oli oikeasti heidän ikäisensä kirouksen vallassa ollut lohikäärme. Ulottuvuus alkaa hajoilla ja Spyro päättää ennen lähtöään ottaa Cynderin mukaan Sparxin vastustelusta huolimatta.


title: The Legend of Spyro: A New Beginning

text: Palattuaan temppelille Spyrolla ja Cynderillä on paha aavistus. Tarina jatkuu pelin jatko-osassa.


title: The Legend of Spyro: A New Beginning

text: Spyro on purppura lohikäärme, jollaisia syntyy vain kymmenen sukupolven välein. Alussa hän luulee olevansa sudenkorento, mutta asioiden oikea laita selviää hänelle pian. Spyro on luonteeltaan itsevarma ja vakava. Lisäksi hän tuntee syyllisyyttä kaikesta, johon olisi voinut vaikuttaa. Purppurana lohikäärmeenä Spyron on mahdollista hallita useampaa elementtiä, mihin muut lohikäärmeet eivät pysty.


title: The Legend of Spyro: A New Beginning

text: Sparx on Spyron paras ystävä ja on hänelle kuin veli. Useimmiten hän on melko säikky ja näsäviisas. Toisin kuin Spyro, Sparx arvostaa rauhallista hiljaiseloa, eikä viihdy toimintatilanteissa.


title: The Legend of Spyro: A New Beginning

text: Ignitus on vanha punainen lohikäärme, tulen taitaja ja yksi neljästä elementtivartijasta. Hän toimii Spyron oppi-isänä. Ignituksella on kyky nähdä näkyjä, minkä avulla hänen oli mahdollista löytää muut vartijat, jotta Spyro voisi pelastaa heidät. Ignitus ei ole kauhean itsevarma, mutta hän luottaa paljon muihin.


title: The Legend of Spyro: A New Beginning

text: Volteer on sähkön mestari ja yksi neljästä vartijalohikäärmeestä. Hän on erityisen puhelias ja myös sekava puheissaan aika-ajoin. (Hänen puheessaan on usein hyvin vaikeita ja pitkiä sanoja, joista mm. Sparx usein huomauttaa.) Volteer on sähkönkeltainen.


title: The Legend of Spyro: A New Beginning

text: Cyril on jään mestari ja yksi vartijoista. Elementtinsä hän on hyvin tyyni ja rauhallinen, mutta hieman Volteerin tapaan puhelias. Lisäksi hän on jäänsininen.


title: The Legend of Spyro: A New Beginning

text: Terrador on vihreä lohikäärme, maan taitaja ja elementtivartija. Hän on melko rauhallinen ja asiallinen. Toisin kuin Volteer ja Cyril, Terrador ei puhu paljoa mutta hän on erittäin vahva ja suurikokoisin kaikista vartijoista.


title: The Legend of Spyro: A New Beginning

text: Cynder on musta naaraslohikäärme ja Dark Masterin palvelija. Lopussa hän kuitenkin pääsee irti Dark Masterista ja liittyy Spyron ja elementtivartijoiden puolelle. Cynder on saman ikäinen kuin Spyro. Kun hirviöt hyökkäsivät temppeliin tuhotakseen lohikäärmeiden munat, Cynderin muna otettiin kuitenkin mukaan, sillä vain lohikäärmeen vuonna syntynyt lohikäärme voi vapauttaa Dark Masterin.


title: Ilmanvastuskerroin

text: Ilmanvastuskerroin on kerroin, joka ilmoittaa, miten suurta pinta-alaa vastaava suhteellinen ilmanvastus muodostuu mittauksen kohteena olevan esineen otsapinnan ilmanvastuksesta. Vastuksen minimoimiseksi aerodynaamisiksi muotoilluilla autoilla voi ilmanvastuskerroin olla 0,22–0,4, kun taas suurilla täysperävaunu- tai puoliperävaunukuorma-autoilla se voi olla 1,0 tai jopa 1,2.


title: Fredrik Vilhelm IV

text: Fredrik Vilhelm IV (15. lokakuuta 1795 – 2. tammikuuta 1861) oli Preussin kuningas vuosina 1840–1861. Hän oli Fredrik Vilhelm III:n vanhin poika.


title: Fredrik Vilhelm IV

text: Fredrik Vilhelm sai koulutuksensa yksityisiltä opettajilta, joista monet olivat kokeneita virkamiehiä. Hän sai sotakokemusta sodassa Napoleonin Ranskaa vastaan, mutta oli keskinkertainen sotilas. Fredrik Vilhelm oli asiakirjojen laatija, joka oli kiinnostunut sekä varsinaisesta arkkitehtuurista että puutarha-arkkitehtuurista. Hän oli myös monien saksalaisten taiteilijoiden, kuten arkkitehti Karl Friedrich Schinkelin, suojelija.


title: Fredrik Vilhelm IV

text: Valtaanastumisensa jälkeen Fredrik Vilhelm siisti taantumuksellisia lakeja, joita hänen isänsä oli asettanut. Fredrik Vilhelm muun muassa helpotti lehdistön sensuuria ja lupasi uuden perustuslain jossakin vaiheessa. Vuonna 1848 Preussissa syttyi vallankumouspyrkimyksiä osana Eurooppaa ravistellutta vallankumousaaltoa. Alkujaan Fredrik Vilhelmin piti tukahduttaa vallankumous voimatoimin, mutta lopulta hän veti joukkonsa pois ja asetti itsensä uudistusaatteen johtajaksi. Hän omistautui Saksan yhdistymishankkeelle, muodosti liberaalin hallituksen, kutsui koolle kansalliskokouksen ja määräsi perustuslain muodostamisen.


title: Fredrik Vilhelm IV

text: Uusi perustuslaki oli valmis vasta vuonna 1850. Se oli paljon vapaamielisempi kuin aiempi Preussin valtiomuoto. Se oli kuitenkin edelleen konservatiivinen, sillä ylimystöllä ja armeijalla säilyi suurin osa vallasta. Perustuslaki oli voimassa aina Preussin kuningaskunnan hajoamiseen vuonna 1918 saakka.


title: Fredrik Vilhelm IV

text: Fredrik Vilhelm sai sydänkohtauksen vuonna 1857. Se jätti kuninkaan osittain halvaantuneeksi ja älyllisesti toimintakyvyttömäksi. Hänen veljensä Vilhelm toimi sijaishallitsijana aina kuninkaan kuolemaan 1861 asti, minkä jälkeen Vilhelm nousi virallisesti valtaan nimellä Vilhelm I.


title: Metsäorvokki

text: Metsäorvokki ("Viola riviniana") on orvokkien ("Viola") sukuun kuuluva monivuotinen ruohovartinen kasvi.


title: Metsäorvokki

text: Metsäorvokki on 10–25 cm korkea, ja sen terälehdet ovat siniset, valkotyviset, joskus harvoin täysin valkoiset. Terälehtiä on 5, joista 2 osoittaa ylöspäin ja 3 alaspäin. Juurakko on pysty. Lehtiruusukkeesta kohoavat lehdet ovat 2–4 cm leveitä, herttamaisia, ja väriltään puhtaanvihreitä. Kasvin varsi ja lehtiruodit ovat tavallisesti kaljuja.


title: Metsäorvokki

text: Metsäorvokki on hermafrodiitti eli kaksineuvoinen. Sen kukkia pölyttävät monet pistiäiset ja perhoset. Sen siemenet karisevat touko-kesäkuussa.


title: Metsäorvokki

text: Metsäorvokki kasvaa yleisenä suurimmassa osassa Eurooppaa. Suomessa se kasvaa Etelä-Suomessa yleisenä tuoreissa metsissä, lehdoissa, reheväpohjaisilla niityillä ja tienvarsilla. Pohjanmaalla se on harvalukuinen ja puuttuu Lapista aivan eteläosia lukuun ottamatta. Metsäorvokki kukkii touko-kesäkuussa.


title: Metsäorvokki

text: Lajinimensä "riviniana" metsäorvokki on saanut saksalaisen kasvitieteilijän August Quirinus Rivinuksen mukaan.


title: Metsäorvokki

text: Metsäorvokki muistuttaa lehto-orvokkia ("Viola mirabilis") ja aho-orvokkia ("Viola canina"). Etelä-Suomessa tavataan metsäorvokin ja hietaorvokin ("Viola rupestris") risteymää ("Viola riviniana" x "rupestris").


title: Grunion

text: Grunion ("Leuresthes tenuis") on n. 19 senttimetrin pituinen kala, joka kuuluu hopeakylkikalojen lahkoon ("Atheriniformes"). Se elää Tyynessämeressä Kalifornian rannikolla. Grunionin selkäevät ovat hyvin pienet ja ovat lähellä pyrstöä.


title: Grunion

text: Grunionien lisääntyminen on riippuvainen vuorovesirytmistä. Ne nousevat maalis-elokuussa hiekkarannalle tulvavuoksen ollessa korkeimmillaan, parittelevat ja jättävät munat hiekalle. Kahden viikon päästä seuraavan tulvavuoksen aikaan poikaset kuoriutuvat ja huuhtoutuvat aaltojen mukana mereen.


title: Organogeneesi

text: Organogeneesi on alkionkehityksen vaihe, jonka aikana kudokset ja elimet erilaistuvat. Se alkaa gastrulaation jälkeen, ihmisalkiossa neljän viikon ikäisenä ja päättyy yhdeksänteen viikkoon. Lähekkäisten solujen vuorovaikutukset, induktiot, ohjaavat solut erilaistumaan tiettyyn suuntaan.


title: Organogeneesi

text: Organogeneesi alkaa keskushermoston erilaistumisella, kun mesodermin solut indusoivat ektodermin soluja. Tämä primaari-induktio käynnistää mesenkyymin ja epiteelin välisen vuorovaikutuksen. Solujen välisen viestinnän seurauksena määräytyy asteittain solujen lopullinen erilaistumissuunta.


title: Organogeneesi

text: Karkeasti jaoteltuna ektodermista kehittyy hermosto, iho ja sen johdannaiset sekä osin aistimet. Mesodermista sen sijaan kehittyvät lihaksisto, verenkiertojärjestelmä, tukikudos, sukurauhaset ja monet sisäelimet ja endodermista hengitystiehyet, ruoansulatuskanava ja ruoansulatusrauhaset. Monet elimet kuitenkin sisältävät soluja useammasta kuin yhdestä alkiokerroksesta.


title: Organogeneesi

text: Soluilla on oltava kyky, kompetenssi, vastaanottaa signaali ja kehittää sille vaste. Viestinnälle on tyypillistä induktiokohtien poikittaiset yhteydet, cross talk, jolloin yksi kehityskohta voi saada useita signaaleja eri puolilta alkiota yhtä aikaa.


title: Organogeneesi

text: Induktiot ovat usein parakriinista kasvutekijöiden tai solun ulkoisen tilan välittämää, jukstakriinistä, viestintää. Tunnetuimpia kasvutekijöitä ovat FGF:t, Wnt:t, Hedgehogit, TGF-β ja Notch-molekyylit. Kasvutekijöillä on paljon erilaisia tehtäviä alkion eri kehitysvaiheissa. Homeobox-geenit vaikuttavat eri kudosten ja elinten keskinäiseen sijaintiin sekä muotoon. Solun vaste induktioon voi olla myös apoptoosi.


title: Friedrich August Stüler

text: Friedrich August Stüler (28. tammikuuta 1800 Mühlhausen – 18. maaliskuuta 1865 Berliini) oli preussilainen rakennusmestari ja aikansa arvovaltaisimpia berliiniläisiä arkkitehteja. Stülerin merkittävimpänä rakennuksena pidetään Berliinin Museumsinselilla sijaitsevaa Neues Museumia. Hän suunnitteli myös Berliner Stadtschlossin pääsisäänkäynnin riemukaaren kupurakenteen.


title: Kalevan Rasti

text:
Kalevan Rasti on vuonna 1950 perustettu joensuulainen suunnistusseura. Seura on tullut tunnetuksi panostuksestaan suunnistustaidon kehittämiseen ja menestyksestään viestisuunnistuksessa. 2000-luvulla Kalevan Rasti on ollut Suomen menestyksekkäin suunnistusjoukkue kuudella Jukolan viestin voitollaan. Seuran lyhennys on KR. Puheenjohtaja on Veli-Matti Lonka.
Kalevan Rasti järjestää kaikille avoimia kuntosuunnistuksia eli iltarasteja viikoittain Joensuun lähiympäristön monipuolisissa maastoissa huhti-lokakuussa.


title: Kalevan Rasti

text: Kalevan Rasti oli järjestämässä vuosien 1982 ja 2000 Jukolan viestiä. Molemmat järjestettiin Liperin Pärnävaaralla. KR järjesti vuoden 2017 Jukolan viestin Enon kirkonkylän kupeessa Harpatinvaaran ympäristössä.


title: Kalevan Rasti

text: Vuonna 2006 seura järjesti Fin 5 -suunnistusviikon sekä tarkkuussuunnistuksen ja pyöräsuunnistuksen maailmanmestaruuskilpailut Joensuun ympäristön suppa- ja harjumaastoissa.


title: Sotilasfarssi

text: Sotilasfarssi on sotilaselämää parodioiva elokuva. Yleensä sotilasfarssissa ollaan varusmiespalveluksessa tai kertausharjoituksissa, harvemmin varsinaisessa sotatilanteessa.


title: Sotilasfarssi

text: Sotilasfarssi oli Suomessa 1950-luvulla yleinen elokuvatyyppi. Fennada-Filmi valmisti vuosina 1952–1958 yhteensä seitsemän elokuvan sarjan. Myös Suomen Filmiteollisuus tuotti vuosikymmenien mittaan useita sotilasfarsseja kuten esimerkiksi "Serenaadi sotatorvella" ja "Majuri maantieltä". Sotilaselämän parodiointi oli suosittua myös muissa tuon ajan suomalaisissa elokuvissa. Kasarmiolot ja kantahenkilökuntaan liitetyt stereotypiat olivat tuttuja lähestulkoon jokaiselle miespuoliselle suomalaiselle ja tästä saattoi ammentaa aiheita moniin elokuviin.


title: Sotilasfarssi

text: Sotilasfarssien asetelmat olivat eri elokuvissa melko samanlaisia. Lemmenjuonia punottiin oman sosiaaliluokan sisällä. Aliupseeri ja varusmiehet heilastelivat yleensä upseerin kotiapulaisen kanssa ja usein nokkela varusmies vei voiton tyhmähköstä, savolaisesta vääpelistä. Komentajan tytär sitten sai seuraa nuorista ja komeista upseereista tai koulutetuista, fiksuista rivimiehistä.


title: Sotilasfarssi

text: Sotilasfarsseissa näyttelivät samat näyttelijät yleensä tietynkaltaisia rooleja. Varusmiesrooleissa olivat useimmiten Lasse Pöysti, Tommi Rinne, Sakari Halonen, Leo Jokela, Seppo Kolehmainen ja "ensimmäisessä aallossa" 1930-luvun lopulla Kaarlo Angerkoski. Aliupseerirooleissa esiintyivät usein Reino Valkama, Pentti Viljanen, Pentti Irjala ja Santeri Karilo. Viljasta lukuun ottamatta he näyttelivät tosin välillä korkeitakin upseereita. Upseerirooleissa näytteli erityisesti Kullervo Kalske, mutta useampia rooleja oli myös Paavo Jänneksellä, Uuno Montosella, Veikko Uusimäellä ja pari myös Tauno Palolla. Heikki Heino näytteli sekä varusmiestä että upseeria.


title: Sotilasfarssi

text: Lajityypin uudempia tuotoksia ovat "Likainen puolitusina" (1982), "Uuno Turhapuro armeijan leivissä" (1984), sekä viisi "Vääpeli Körmy" -elokuvaa 1990-luvulla.


title: Dave Hill

text: David John ”Dave” Hill (s. 4. huhtikuuta 1946 Devon, Yhdistynyt kuningaskunta) on englantilaisen Slade-yhtyeen kitaristi. Hänen tavaramerkkejään olivat mitä kummallisimmat asusteet (esimerkiksi kimaltava nunnakaapu), korkeat platform-kengät sekä Superyob-kitara.


title: Dave Hill

text: Vuonna 1962 Hill perusti koulukavereidensa kanssa Cliff Richardin kappaleen mukaan nimetyn yhtyeen "The Young Ones". Yhtye soitti lähinnä Chuck Berryn ja The Shadowsin covereita. The Young Onesin jälkeen Hill oli mukana kokoonpanossa nimeltä "Brad Ford and The Sundowners", joka saavutti paikallista julkisuutta ja keikkaili ahkerasti. Hill soitti samaan aikaan myös vanhemmille kuulijoille suunnatussa tanssimusiikkiyhtyeessä. Seuraavaksi "The Vendors" -nimisen yhtyeen manageri huomasi Hillin lahjat, ja koesoitossa Hill teki vaikutuksen Chuck Berry -riffeillään. "The Vendorsissa" Hill tapasi ensi kertaa tulevan yhtyetoverinsa, myöhemmin Slade-yhtyessä rumpuja soittaneen Don Powellin.


title: Dave Hill

text: 1980-luvun loppupuolella Sladen toiminnan hiipuessa Hill jatkoi musiikillista uraansa uusien kappaleiden muodossa sekä myöhemmin Slade II -yhtyeen kitaristina.


title: Thierry Gueorgiou

text: Thierry Gueorgiou (s. 30. maaliskuuta 1979) on ranskalainen 14-kertainen suunnistuksen maailmanmestari. Gueorgiou asuu Ruotsissa avopuolisonsa Annika Billstamin kanssa ja edustaa joensuulaista Kalevan Rastia.


title: Thierry Gueorgiou

text: Gueorgiou on voittanut suunnistuksen maailmanmestaruuskilpailuissa keskimatkan kahdeksan kertaa (2003, 2004, 2005, 2007, 2008, 2009, 2011 ja 2017) sekä sprintin vuonna 2007, pitkän matkan vuosina 2011, 2013, 2014 ja 2015 sekä viestin vuonna 2011. Lisäksi hän on voittanut keskimatkan Euroopan-mestaruuden kolme kertaa (2004, 2006 ja 2008). Jukolan viestin hän on voittanut Kalevan Rastin joukkueessa vuosina 2004, 2005, 2007, 2013 ja 2014 sekä Tiomilan vuosina 2010, 2011, 2013 ja 2014. Tämä tekee hänestä yhden lajin menestyneimmistä urheilijoista.


title: Thierry Gueorgiou

text: Gueorgioun meriitteihin kuuluvat myös suunnistuksen maailmancupin kokonaiskilpailun voitot vuosina 2006 ja 2007. Maailmancupin osakilpailuvoittoja hänellä on yhteensä 18. Gueorgiou on ollut ajoittain ylivoimainen varsinkin keskimatkalla, esimerkkinä mainittakoon vuoden 2003 Sveitsin MM-kisojen keskimatkalla hänen voittomarginaalinsa toiseksi tulleeseen oli jopa 2,5 minuuttia.


title: Thierry Gueorgiou

text: Nykyään Gueorgiou toimii Ruotsin suunnistusmaajoukkueen valmentajana.


title: Jim Lea

text: James Whild ”Jim” Lea (s. 14. kesäkuuta 1949 Wolverhampton, Iso-Britannia) on brittiläinen muusikko, joka soitti bassoa glamrock-yhtyeessä Slade.


title: Jim Lea

text: Lapsena Lea soitti sekä klassista musiikkia orkesterissa että kevyempää musiikkia yhdessä koulukavereidensa kanssa. Lea soitti ainakin kolmessa eri yhtyeessä ennen liittymistään "In Betweensiin", jossa Noddy Holder, Dave Hill ja Don Powell jo soittivat. Myöhemmin yhtyeestä kehittyi Slade, jossa hiljaisin ja ehkä musiikillisesti lahjakkain Lea räätälöi suurimman osan hiteistä yhdessä laulaja Noddy Holderin kanssa.


title: Liejukampela

text: Liejukampela ("Hippoglossoides platessoides") on noin 30–50 senttimetriä pitkä kampela, jonka silmät ovat oikealla kyljellä. Se elää Pohjois-Atlantilla hiekka- ja mutapohjilla 10–400 metrin syvyydessä ja syö esimerkiksi käärmetähtiä, matoja ja rapuja sekä pikkukaloja.


title: Liejukampela

text: Pohjoisilla kannoilla kutu tapahtuu kesällä ja eteläisillä keväällä. Munia syntyy kerralla kymmeniä tuhansia, ja ne jäävät kellumaan pintaveteen kunnes kuoriutuvat.


title: Don Powell

text: Donald George (Don) Powell (s 10. syyskuuta 1946 Bilstron, Staffordshire, Englanti) on englantilainen rumpali. Powell tuli kuuluisaksi englantilaisessa glam rock- yhtye Sladessa.


title: Don Powell

text: Lapsena Don harrasti mm. lukemista, liikuntaa ja partiota. Muutamassa yhtyeessä The Rolling Stones- ja The Kinks -covereita soitettuaan Powell liittyi The Vendorsiin, jossa soitti tuleva Slade-kitaristi Dave Hill.


title: Don Powell

text: Myöhemmin Slade-uransa huipulla Powell vaipui noin kolmeksi viikoksi koomaan ajettuaan 4.7.1973 autolla päin rakennuksen seinää tyttöystävänsä kanssa. Tyttöystävä Angela kuoli välittömästi. Vastoin lääkärien odotuksia Powell kuitenkin heräsi koomasta ja toipui erittäin nopeasti ja pääsi palaamaan työhönsä bändikavereiden avustamana. Powell kuitenkin kärsi ja kärsii edelleen muistinmenetyksistä, mitä hän yrittää paikata kirjoittamalla illalla nukkumaan mennessään muistilappuja, joissa kerrotaan hänen olinpaikkansa ja aamulla ensimmäisenä suoritettavat tehtävät.


title: Don Powell

text: Vuonna 1993 Powell joutui jälleen auto-onnettomuuteen, mutta selvisi tällä kertaa murtuneella nenällä ja ruhjeilla.


title: Don Powell

text: Nykyään Powell asuu Tanskassa nykyisen tyttöystävänsä kanssa.


title: Hekaton

text: Hekaton Rhodoslainen (, 100-luku eaa.) oli antiikin kreikkalainen stoalainen filosofi. Hänen elämästään tiedetään ainoastaan, että hän oli Panaitioksen oppilas. Hekatonin teoksista yhtäkään ei ole säilynyt. Cicero kuitenkin mainitsee hänen kirjoittaneen teoksen "Velvollisuuksista" (ainakin kuusi kirjaa) ja omistaneen sen Quintus Tuberolle. Muita Hekatonin teoksia olivat "Jutuista" (ainakin kaksi kirjaa), "Päämäärästä" (ainakin seitsemän kirjaa), "Hyveistä" (ainakin kolme kirjaa), "Hyvistä asioista" (ainakin yhdeksän kirjaa), "Paradokseista" (ainakin kolme kirjaa) ja "Tunteista" (ainakin kaksi kirjaa).


title: Hekaton

text: Ciceron mukaan Hekaton puolusti yksityisomaisuutta: viisaan velvollisuus oli pitää huolta omaisuudestaan rikkomatta kuitenkaan tapoja, lakeja ja perinnäissäädöksiä. Rikkautta ei kuitenkaan pitänyt havitella vain itseä varten vaan lapsia, sukulaisia, ystäviä ja etenkin valtiota varten. Hekaton piti yksityisten rikkautta valtion rikkautena. Ciceron mukaan Hekaton sanoi myös, että kaikesta häntä itseään hyödyttävästä hän jättäisi tekemättä vain sen, mikä ei ole sallittua.


title: Hekaton

text: Cicero esittää Hekatonin kysyneen, voiko kunnon mies jättää orjansa ruokkimatta, jos viljan hinta on liian korkea. Hekaton päätyi johtamaan vastauksen pikemminkin hyödyn kuin inhimillisyyden pohjalta. Hekaton kysyi myös, tuleeko merellä heittää laivasta mieluummin kallis hevonen kuin arvoton orja, jos lastia on vähennettävä. Tähänkin kysymykseen vastatessaan Hekaton näytti ajatelleen pikemmin omaisuutta kuin inhimillisyyttä, mitä Cicero selvästi paheksuu. Cicero tarkastelee muitakin Hekatonin "Velvollisuuksista"-teoksessa pohtimia kysymyksiä vastauksineen: Hekatonin mukaan haaksirikossa viisas ei tempaa pelastavaa lankkua tyhmältä. Jos saatavilla on vain yksi lauta mutta sitä tavoittelee kaksi viisasta, näistä väistyy se, josta on vähemmän hyötyä valtiolle. Jos taas viisaat ovat samanarvoisia, toinen väistyy kuin arvonnan hävinneenä. Velvollisuus isänmaata kohtaan on aina tärkein, mutta pojan on puolustettava isäänsä, vaikka tämä tekisi rikoksia isänmaata vastaan. Vain siinä tapauksessa, että isä suunnittelee valtiopetosta ja yksinvaltiuden kaappaamista, poika voi ilmiantaa isänsä, mutta tällöinkin on ensin yritettävä muita keinoja.


title: Hekaton

text: Myös Seneca lainaa Hekatonia teoksissaan "De beneficiis" ja "Kirjeet Luciliukselle". Senecan mukaan Hekaton kiisti, että orja voisi tehdä hyvän työn isännälleen, koska orja toimii aina välttämättömyyden pakon alaisena. Näin ajattelevista Seneca toteaa, että he eivät tunne ihmisyyden lakeja. Hekatonilta on myös peräisin usein virheellisesti Senecan nimissä kulkeva aforismi: "Jos tahdot tulla rakastetuksi, rakasta ("si vis amari, ama")".


title: Harry Osborn

text: Harry Osborn on Marvel Comics hahmo Hämähäkkimies-sarjakuvassa, jonka loivat Stan Lee ja Steve Ditko. Hänen ensiesiintymisensä nähtiin The Amazing Spider-Man numerossa 31 vuonna 1965.


title: Harry Osborn

text: Harry Osborn on Norman Osbornin, Vihreän Menninkäisen, poika. Harry oli Peter Parkerin (Hämähäkkimies) paras ystävä. Kun Norman Osborn Vihreänä Menninkäisenä kuoli taistellessaan Hämähäkkimiestä vastaan, Harry päätti kostaa sen, kun hän luuli Hämähäkkimiehen tappaneen isänsä. Myöhemmin Harry meni naimisiin ja otti isänsä yrityksen hallintaansa.


title: Harry Osborn

text: Hän löysi isänsä kemikaalit, joilla hän sai supervoimat, ja Harrysta tuli uusi Vihreä Menninkäinen. Hän käytti isänsä varusteita, tosin nopeampaa kiituria. Yrittäessään kostaa Peterille hän lopulta kuoli kemikaalien sivuvaikutuksiin, jotka olivat tappavia. Juuri ennen kuolemaansa hän sanoi Hämähäkkimiehelle eli Peterille että he olisivat ikuisesti parhaat ystävät.


title: Harry Osborn

text: Myöhemmin selvisi, että Harryn kuolema olikin Norman Osbornin (alkuperäisen Menninkäisen) ja Mysterion luoma illuusio ja, että Harry on viettänyt "kuolemansa" jälkeisen ajan Euroopassa.


title: Harry Osborn

text: Harry syntyi New Yorkissa Norman Osbornelle ja Emily Osbornelle. Kuitenkin, hänen äitinsä kuoli monta vuotta myöhemmin. Hän kävi Empire State Universityn koulua. Hän pärjäsi hyvin koulussa ja ihastuikin sitten opiskelija Gwen Stacyyn.


title: Harry Osborn

text: Harry ei aluksi ollut Peterin ystävä. Mutta myöhemmin huomatessaan että Peter oli ujo nörtti, hänestä tuli silti Peterin paras kaveri. Harry ei tajunnut että Peter olikin Hämähäkkimies, ja sen että hän taisteli kahdesti isäänsä vastaan, joka oli tullut Vihreäksi Menninkäiseksi. Harryn ihastus oli myöhemmin vanhempana Mary Jane Watson.


title: Harry Osborn

text: Myöhempinä vuosinaan Harry ihastui Lily Hollisteriin, jonka kanssa sai toisen poikansa Stanleyn. Harry kuitenkin tylysti jätti Lilyn, kun sai tietää tämän olevan menninkäsimäinen "Uhka".


title: Harry Osborn

text: Vasta sen jälkeen kun Harry oli juonut menninkäisseerumia, hän sai supervoimat: Voimakkaampi, parempi tasapaino, aggressiivisuuden lisäys. Harrylla oli kaikki isänsä varusteet, sama menninkäispuku, kurpitsapommit ja kiituri, jota hän oli parantanut nopeudeltaan, sekä muunnellut nykyaikaisemman näköiseksi.


title: Harry Osborn

text: Harry esiintyi Hämähäkkimies-animaatiosarjassa aluksi sivuhahmona, mutta nousi suuren rooliin isänsä menettämisen ja toiseksi Vihreäksi Menninkäiseksi tulemisen myötä. Sarjassa Gary Imhoff toimi Harry Osbornin/Vihreä Menninkäisen II:sen äänenä. Sarjassa nähdään Harryn ja Liz Allanin avioituvan, mutta sarja ei etene niin pitkälle, että katsojat saisivat nähdä Norman "Normie" Osborn Jr. (Vihreä Menninkäinen V) syntymisen.


title: Harry Osborn

text: Jaksot, jossa Harry Osborne/Vihreä Menninkäinen II esiintyivät, ovat:


title: Harry Osborn

text:
Vuonna 2002 Sam Raimi ohjasi elokuvan "Spider-Man – hämähäkkimies", jossa Harry Osbornea esittää James Franco ja Vihreää Menninkäistä esittää Willem Dafoe.
Elokuvassa Harry on Peterin paras kaveri, joka aluksi häpeää isänsä rikkautta. Harry ei tiedä
että Peter on Hämähäkkimies ja Norman Vihreä Menninkäinen. Harry on ihastunut Mary Jane Watsoniin, mutta kun näkee tämän ja Peterin melkein suutelemassa, Harry uskoo menettäneensä toivon hurmata Mary Janen. Samaan aikaan Norman saa selville että Hämähäkkimies ja Peter ovatkin sama henkilö. Kun hän kertoo tämän isälleen, hän lupaa hyvittää sen että ei ole ollut tukena Harrylle ollenkaan. Niinpä Vihreänä Menninkäisenä hän yrittää tappaa Peterin. Kun Vihreä Menninkäinen Hämähäkkimiestä vastaan on hävimäisillään, hän pyytää anteeksi ja paljastaa olevansa Norman Osborn. Samalla hän salaa laittaa kiiturinsa iskeytymään Peteriin. Hämähäkkimies kuitenkin väistää kiiturin ja se seivästääkin Norman Osbornin. Hän kuolee ja Peter vie hänen ruuminsa kotiin. Harry näkee kun Hämähäkkimies laittaa Normanin ruumiin sängylle ja luulee nyt Hämähäkkimiehen tappaneen isänsä.


title: Harry Osborn

text: Vuonna 2004 elokuvassa "Spider-Man 2 – Hämähäkkimies 2" Harry ottaa isänsä paikan Oscorpin johtajana ja liittoutuu Tohtori Mustekalan kanssa. Hän päättä kostaa Hämähäkkimiehelle ja niinpä pyytä tohtori Mustekalaa tuomaan hänet elävänä. Vastineeksi tohtori Mustekala haluaa harvinaista tritiumia, jota Harry omistaa, jotta voisi uudestaan rakentaa laitteensa joka epäonnistui. Kun Tohtori Mustekala tuo Hämähäkkimiehen elävänä Harry antaa vastineeksi hänen haluamaansa tritiumia. Tohtori Mustekala lähtee pois. Harry ottaa puukon ja aikoo tappaa Hämähäkkimiehen, mutta päättäkin katsoa kuka tämä kyseinen sankari oikeasti onkin. Hän ottaa naamarin pois ja järkyttyy huomatessaan että Hämähäkkimies onkin Peter Parker. Ihmeissään oleva Harry päästää silti Peterin menemään pelastaakeen Mary Janen tohtori Mustekalan paikasta ja pysäyttämään tämän aikeen. Elokuvan lopussa Harry ihmeissään miettii, kun kuuleekin yhtäkkiä Vihreän Menninkäisen naurua. Hän näkee isänsä "kummituksen" peilistä, joka käskee Harryn kostaa Peterille. Harry ei silti suostu ja heittääkin puukkonsa peiliin. Peili hajoaa ja Harry löytää omituisen paikan sen takaa. Siellä on kaikki Vihreän Menninkäisen varusteet.


title: Harry Osborn

text: Vuonna 2007 elokuvassa "Spider-Man 3 – Hämähäkkimies 3" Harry päättää kostaa Peterille käyttäen joitakin Vihreän Menninkäisen varusteita. Harryn alter egoksi tulee Uusi Menninkäinen (New Goblin) Vihreän Menninkäisen sijaan. Harry ei käytä isänsä kiituria vaan uutta, lumilautaa muistuttavaa kiituria jonka nimi on Sky Stick. Norman Osborn nähdään vielä tässäkin elokuvassa "kummituksena" peilistä. 23 maaliskuuta vuonna 2007 olevassa viimeisessä Spider-Man 3 trailerissa näytettiin kuollut Harry rakennustyömaalla, Venom tappoi hänet iskemällä tähän hänen kiiturinsa jossa olivat terät esillä. Alun perin Venomin piti iskeä Peteriä, mutta Harry hyppäsi tielle. Kurpitsapommi jonka Peter heitti Harryn naamaan aiheutti arpia hänen naamaansa ja mahdollisesti hänen oikea silmä sokeutui. Harry oli mukana viimeisessä taistelussa Hiekkamiestä ja Venomia vastaan.


title: Harry Osborn

text: Vuonna 2014 elokuvassa "The Amazing Spider-Man 2" Harrya ja Vihreää Menninkäistä näyttelee Dane DeHaan. Tässä versiossa Harry ei peri Menninkäisrooliaan isältään vaan ryhtyy siihen ruiskutettuaan suoneensa hämähäkkien DNA:ta, jonka piti parantaa Harryn kuolettava sairaus. DNA ei kuitenkaan vaikuta odotetulla tavalla vaan pahentaa sairautta. Viimeisenä keinonaan Harry pukee ylleen Oscorpin sotahaarniskan ("Menninkäishaarniska"), joka lievittää käyttäjänsä taisteluissa saatuja vammoja. Hän vie mukanaan myös kiiturin, kurpitsapommeja sekä muita OsCorpin valmistamia aseita kostaakseen Hämähäkkimiehelle "välinpitämättömyyden" sairauttaan kohtaan. Nähtyään Hämähäkkimiehen Gwen Stacyn kanssa Harry saa tietää Hämiksen olevan Peter Parker. Menninkäisenä Harry surmaa Gwenin, mutta menettää tajuntansa taistellessaan Hämähäkkimiestä vastaan. Harry joutuu vankilaan, josta hän välittää Gustav Fiersille kaiken tämän tarvitseman erikoisryhmää varten, jonka ensimmäinen jäsen on rikollinen nimeltä Aleksei Sytsevich.


title: Kosmeettinen silmäistute

text: Kosmeettinen silmäistute tai sidekalvoimplantti () on silmän sidekalvoon kosmeettisista syistä kiinnitetty koru. Istute on eräs kehonmuokkauksen muoto. Noin kolmen millimetrin läpimittainen litteä koru asennetaan paikallispuudutuksessa sidekalvon eli silmämunan valkoisen osan pintakerroksen alle. Platinaseoksesta valmistettuja koruja on saatavana useissa muodoissa, joita ovat esimerkiksi sydän, tähti, nuotti ja apila.


title: Kosmeettinen silmäistute

text: Silmäkorun kehitti alankomaalainen yhtiö Netherlands Institute for Innovative Ocular Surgery (NIIOS) vuonna 2002 tuotenimellä JewelEye. Korun asentaminen on Alankomaissa laillista, jos toimenpiteen suorittaa silmätauteihin erikoistunut lääkäri puhtaissa olosuhteissa. Toimenpiteestä ei ole huomattu aiheutuvan haittoja muutaman vuoden seuranta-ajalla, mutta implantin pitkäaikaisvaikutuksista ei ole tietoa. Kosmeettisia silmäimplantteja ei toistaiseksi tiettävästi asenneta muualla kuin Alankomaissa.


title: Muffini

text: Muffinssi, muffinsi, muffini, tai muffin on kuohkeaksi valmistettu, yleensä makea leivonnainen, joka valmistetaan uunissa. Muffinssin täytteenä voidaan käyttää muun muassa rusinoita tai pieniä hedelmiä. Muffinssin makuina voidaan käyttää esimerkiksi suklaata, sitruunaa, maissia tai mustikoita. Yleensä muffinsseja syödään kahvin tai teen kera.


title: Muffini

text: Useilla Yhdysvaltojen osavaltioilla on oma muffini:


title: Bioreaktori

text: Bioreaktori on laite, joka ylläpitää biologisen prosessin toimintaolosuhteita jonkin tehtävän (esimerkiksi biologisen vedenpuhdistuksen) suorittamiseksi.


title: Bioreaktori

text: Ympäristötekniikassa bioreaktorilla eli biosuotimella tarkoitetaan laitetta, johon johdetaan jätevettä puhdistettavaksi ja jonka puhdistusprosessissa hyödynnetään mikrobeja. Bioreaktori voi olla myös kuivaa ainetta biologisesti käsittelevä laite (esimerkiksi komposti).


title: Bioreaktori

text: Vettä käsittelevät bioreaktorit voidaan jakaa karkeasti aktiivilieteprosesseihin ja kantoaineprosesseihin. Prosessi voi olla joko aerobinen (hapellinen) tai anaerobinen (hapeton). Useissa käytännön sovelluksissa (kuten jätevedenpuhdistamot) aerobisia ja anaerobisia tekniikoita on yhdistetty.


title: Bioreaktori

text: "Aktiivilieteprosessissa", biologiset reaktiot perustuvat suureen määrään mikrobeja suspensiona vedessä.


title: Bioreaktori

text: "Kantoaineprosessin" toiminta perustuu biofilmiin, eli mikrobikasvustoon kantoaineen pinnalla. Kantoaineprosessissa laitteen biologinen teho riippuu paljolti biofilmin peittämästä pinta-alasta.


title: Bioreaktori

text: Kantoaineen käyttöön perustuvia bioreaktoreita on olemassa erityyppisiä:


title: Osmo Harkimo

text: Osmo Uolevi ”Ossi” Harkimo (entinen Händelin, 7. lokakuuta 1923 Kymi – 8. huhtikuuta 2007 Sipoo) oli suomalainen elokuvaaja, joka kuvasi yli 40 elokuvaa. Hänet muistetaan muun muassa yhtenä "Tuntemattoman sotilaan" (1955) kuvaajista ja leikkaajista.


title: Osmo Harkimo

text: Lyhytelokuvien lisäksi Harkimo kuvasi paljon sodanaikaisia dokumentteja sekä myös urheilu- ja lyhytdokumentteja. Hän työskenteli vuodesta 1961 lähtien ohjaajana Yle TV1:ssä sekä näytteli pikkurooleja muun muassa elokuvissa "Tuntematon sotilas" (1955, sotapoliisin luutnantti), "Pähkähullu Suomi" (1967, salapoliisi) ja "Badding" (2000, vanha herra).


title: Osmo Harkimo

text: Osmo Harkimo oli naimisissa teollisuusneuvos Herrick Hackmanin tyttären Doris Marian kanssa. Hackman-suku tunnetaan Hackman-osakeyhtiön omistajana. Heidän kolme lastaan ovat liikemies Harry Juhani ”Hjallis” Harkimo, yrittäjä Roy Juhani ”Rolle” Harkimo (s. 1956) ja Maria Helena Thelen (s. 1960), joka on naimisissa purjehduksen maailmanmestarina tunnetun Kenneth Thelenin kanssa.


title: Termiittisammakko

text: Termiittisammakko eli punajuovasammakko ("Phrynomantis bifasciatus") on kirkkaan puna-mustakirjava sammakko. Väri kertoo lajin myrkyllisyydestä. Se elää Afrikan savanneilla Saharan eteläpuolella. Se on erikoistunut syömään muurahaisia ja termiittejä ja siksi sen pää on liikkuvampi kuin muilla ahdassuusammakoiden heimon edustajilla. Se elää pääasiassa maassa ja pakenee kuivuutta maan alle. Lisääntyminen tapahtuu sadekaudella vedessä useimpien muiden sammakoiden tapaan.


title: Vihko

text: Vihko on pieni paperinen muistiinpanoja merkitsemiseen tarkoitettu kirja. Vihkoa käytetään myös piirtämiseen. Vihot eroavat toisistaan muun muassa käytetyn materiaalin, koon, viiva- ja ruutupainantojen tai sivumäärän mukaan. Vihkojen yleisimmät sivumäärät ovat joko 40 tai 80 sivua. Euroopassa vihkojen koot ovat yleensä A-sarjaa, esimerkiksi A5 tai A6.


title: Vihko

text: Tavanomaisten ruudullisten kouluvihkojen ruudut ovat yleensä neliön muotoisia 7 mm × 7 mm suuruisia ruutuja.


title: Walter de’Silva

text: Walter Maria de Silva (s. 27. helmikuuta 1951 Lecco, Italia) on italialainen autosuunnittelija ja helmikuusta 2007 lähtien Volkswagen-yhtymän pääsuunnittelija. Hänen autosuunnittelijan uransa alkoi vuonna 1972 Fiatilla, minkä jälkeen hän työskenteli yhdeksän vuotta IDEA-instituutissa, kunnes hänet palkattiin Alfa Romeolle. Vuonna 1998 Ferdinand Piech otti hänet Volkswagen-konserniin SEATin osastolle tavoitteena urheilullisen imagon luominen merkille. Tältä ajalta on peräisin yhtiön slogan "auto emoción" ja sen mukainen filosofia. Sen tuloksena syntyivät ensiksi mallit Ibiza ja Córdoba vuonna 2002. de Silva jäi eläkkeelle loppuvuodesta 2015.


title: Beginnings

text: Beginnings on Sladen debyyttialbumi. Se julkaistiin vuonna 1969, jolloin yhtyeen nimi oli vielä Ambrose Slade. Albumin nimeksi piti alun perin tulla "Genesis". "Beginnings" julkaistiin Yhdysvalloissa nimellä "Ballzy".


title: Beginnings

text:
Albumille sisältyy yhtyeen omien kappaleiden lisäksi useita covereita, kuten melko tuoreet, edellisvuonna julkaistut Steppenwolfin ”Born to Be Wild” ja The Beatlesin ”Martha My Dear”. Avausraita ”Genesis” julkaistiin singlenä b-puolenaan "Roach Daddy". Singleä varten kuvattiin myös promovideo.
”Genesis” julkaistiin myös seuraavalla albumilla, vuoden 1970 "Play It Loudilla", uutena versiona (”Know Who You Are”), johon sisältyivät sanat.


title: Beginnings

text: Linda Gloverin suunnittelema levyn kansikuva otettiin Midlandsissa lähellä laulusolisti Noddy Holderin kotitaloa, vanhassa Pouk Hill -nimisessä kivilouhoksessa.


title: Beginnings

text: Vuonna 2006 "Beginnings" julkaistiin remasteroituna samalla levyllä yhtyeen seuraavan albumin "Play It Loudin" kanssa.


title: Beginnings

text:
A-puoli
B-puoli


title: Beginnings

text: Julkaistu: toukokuu 1969, Fontana


title: Pelikaaniankerias

text: Pelikaaniankerias ("Eurypharynx pelecanoides") on noin 60 senttimetrin pituinen syvänmeren kala. Se on heimonsa ja sukunsa ainoa tunnettu laji. Pelikaaniankeriasta tavataan kaikkien valtamerten trooppisissa ja lauhkeissa osissa 1 400 metrin syvyydestä alaspäin. Se on pitkulainen ja kapea kala, jonka kita on suhteettoman suuri ja silmät sijaitsevat kuonon kärjessä. Sen oletetaan vaeltelevan ympäriinsä suu ammollaan ja syövän kaikki vastaantulevat olennot. Pelikaaniankeriaan oletetaan houkuttelevan saaliinsa kitaansa hännänpäässä sijaitsevalla valolla.


title: Mongolipoimu

text: Mongolipoimu eli epikantus on silmäluomessa oleva ihopoimu, joka peittää näkyvistä silmän sisänurkan. Mongolipoimu on yleisin mongolidisella ihmisrodulla, mutta sitä on jonkin verran kaikkien maailman populaatioiden keskuudessa. Sitä on varsinkin aikaisemmin pidetty yhtenä harvoista varmoista ns. rotutuntomerkeistä.


title: Mongolipoimu

text: Termi mongolipoimu viittaa ulkoisesti näkyvään ominaisuuteen, mutta sen taustalla olevat fysiologiset ominaisuudet voivat olla eri ihmisillä täysin erilaiset. Mongolipoimu voidaan haluttaessa poistaa yksinkertaisella kirurgisella toimenpiteellä.


title: Mongolipoimu

text: Kaikilla ihmisillä on mongolipoimu sikiökehityksen aikana. Joillakin mongolipoimu katoaa vasta syntymän jälkeen. Nenän juuren kasvaminen iän myötä kiristää ihoa ja voi poistaa lapsen mongolipoimun. Mongolideilla on yleensä matalajuurinen nenä.


title: Mongolipoimu

text: Mongolipoimu on synnynnäinen ihmisen ominaisuus erityisesti itäaasialaisilla. Periytyvän mongolipoimun uskotaan olevan puolustus kylmää ilmaa ja kirkasta valoa vastaan.


title: Mongolipoimu

text: Sellaisissa väestöissä, joissa mongolipoimua ei muuten juuri esiinny, sen esiintyminen voi olla merkki useista erilaisista kehityshäiriöistä tai kromosomaalisista häiriöistä kuten Downin oireyhtymästä tai cri du chat -oireyhtymästä.


title: Googlefight

text: Googlefight on yksinkertainen WWW-palvelu, joka antaa vertailla Google-hakukoneen hakutuloksia kahdelle annetulle sanalle. Tulokset esitetään graafisesti flashilla ja javascriptilla tehdyllä animaatiolla. Kaksi animoitua tikku-ukkoa tappelee ruudulla sanojen syöttämisen jälkeen, jonka jälkeen kasvava palkki näyttää tulokset. Tikku-ukkoanimaatiolla ei ole vaikutusta tuloksiin. Googlefightia käytetään viihteeksi määrittämään kumpi kahdesta asiasta on parempi, esimerkiksi Google vai Microsoft. Kuten odotettua, eniten tuloksia saavat haut kuten "www", "the", "a", ja "1", jokaisella yli 8 miljardia tulosta. Koska internet muuttuu jatkuvasti, myös luvut muuttuvat alituisesti.


title: Googlefight

text: Apple Dashboardille on myös Googlefight Widget.


title: Suvaitsemattomuus

text: Suvaitsemattomuus ("Intolerance") on vuonna 1916 valmistunut yhdysvaltalainen mykkäelokuva, jonka ohjasi D. W. Griffith. Elokuva oli vastaisku kriitikoille, jotka moittivat Griffithin edellistä elokuvaa, "Kansakunnan syntyä", sen rasistisesta sisällöstä.


title: Suvaitsemattomuus

text: Aluksi elokuva otettiin hyvin vastaan; kriitikot ylistivät sitä ja elokuvateatterit täyttyivät katsojista. Pian tilanne muuttui ja syiksi on esitetty ensimmäistä maailmansotaa, juonen vaikeaselkoisuutta tai katsojien kyllästymistä mammuttimaisiin elokuviin. "Suvaitsemattomuudesta" tuli taloudellinen floppi, jonka seurauksena Griffithin tuotantoyhtiö Triangle meni konkurssiin.


title: Suvaitsemattomuus

text: Elokuva koostuu neljästä toinen toiseensa kiedotusta tarinasta, joissa suvaitsemattomuusteema toistuu antiikista nykypäivään.


title: Suvaitsemattomuus

text: Antiikin aikaisessa jaksossa käsitellään Babylonian tuhoutumista noin 539 eaa. Uusi hallitsija Nabudaidin poika Belsassar palvoo Ištar-jumalatarta. Marduk-jumalan ylipappi kuitenkin juonittelee kuningasta vastaan ja tukee Kyyros II Suurta Babylonian valloittamisessa.


title: Suvaitsemattomuus

text: Raamatullinen jakson tapahtumat sijoittuvat Juudeaan noin vuoteen 30. Tarinassa käsitellään kuinka farisealaisten suvaitsemattomuus koitui lopulta Jeesuksen ristikuolemaan.


title: Suvaitsemattomuus

text: Renessanssiaikainen tarina sijoittuu vuoteen 1572. Katariina de' Medici painostaa Ranskan kuningasta Kaarle IX:tä antamaan käskyn, että kaikki vääräuskoiset hugenotit on surmattava. Tästä seuraa Pärttylinyön verilöyly.


title: Suvaitsemattomuus

text: Nykyaikaan sijoittuva tarina tapahtuu Yhdysvaltain länsiosassa vuonna 1914. Rikollisliigan jäsenet eivät suvaitse entisen jäsenensä eroa ryhmästä vaan he lavastavat hänet syylliseksi murhaan. Entinen jäsen tuomitaan kuolemaan hirttämällä.


title: Linophryne arborifera

text: Linophryne arborifera on noin seitsemän senttimetrin pituinen syvänmeren kala, jota tavataan yli 200 metrin syvyydessä Atlantilla ja Tyynenmeren länsiosassa.. Nimensä se on saanut alaleuassaan olevasta lisäkkeestä, joka muistuttaa merilevätupsua. Lisäksi sillä on kuonossaan valoelin kuten useimmilla muillakin syvänmeren krottikaloilla.


title: Linophryne arborifera

text: Laji syö kaikkia eläimiä, jotka vain mahtuvat suuhun.


title: Linophryne arborifera

text: Kalalla on varsin erikoinen tapa lisääntyä: Koiras, joka on paljon naarasta pienempi tarraa loisena naaraan kylkeen ja kasvaa kiinni tähän. Koiras saa kaiken ravintonsa naaraalta ja muuttuu pelkäksi sokeaksi ja hajuaistittomaksi siittiövarastoksi.


title: High-k-eriste

text: High-k-eriste on korkean (κ)-arvon omaava ohutkalvoeriste puolijohdekalvorakenteessa. k-arvolla tarkoitetaan dielektristä vakiota, joka on materiaalin suhteellinen permittiivisyys eli materiaalin permittiivisyyden suhde tyhjiön vastaavaan arvoon. Tyhjiön k-arvo on yksi. Puolijohdeteollisuuden kielenkäytössä high-k tarkoittaa korkeaa dielektristä vakiota verrattuna SiO:iin, jota perinteisesti käytetään transistorien eristeenä CMOS-kalvorakenteessa. Pakkaustiheyden kasvaessa mikropiireillä alkaa vuotovirrasta tulla ongelma, minkä vuoksi piidioksidikalvo pitää korvata transistorirakenteessa paremmalla eristeellä. Uudessa 45 nanometrin prosessorisukupolvessa Intel on ottanut käyttöön hafniumyhdisteen tällaiseksi high-k-kalvoksi. Ilmeisesti kyseessä on HfO. Intel pitää kyseistä muutosta suurimpana muutoksena, mikä 40 vuoteen tehty CMOS-rakenteeseen ja auttaa Inteliä pitämään yhä Mooren lakia voimassa. Tarvittavan ohut ja tasainen hafniumoksidikalvo tehdään ALD-tekniikalla.


title: Manaaja: Alku

text: Manaaja: Alku ("Exorcist: The Beginning") on Renny Harlinin ohjaama kauhuelokuva vuodelta 2004. Elokuvan pääosissa ovat Stellan Skarsgård, Izabella Scorupco, James D'Arcy ja Ralph Brown. "Manaaja: Alku" on esiosa elokuvalle "Manaaja".


title: Manaaja: Alku

text: Paul Schrader ohjasi elokuvan melkein valmiiksi, mutta hänet erotettiin projektista ja Harlin palkattiin tekemään elokuva lähes alusta loppuun uudestaan. Schraderin kuvaama materiaali editoitiin myöhemmin elokuvaksi ja julkaistiin vuonna 2005 nimellä "".


title: Manaaja: Alku

text: Isä Merrin on menettänyt uskonsa Jumalaan ja ihmisiin toisen maailmansodan aikana. Hän työskentelee Afrikassa arkeologisilla kaivauksilla, josta on löytynyt muinainen bysanttilainen kirkko. Kirkon alla on vielä vanhempi pakanallinen temppeli. Temppelissä asuu Pazuzu-demoni, jonka Isä Merrin kohtaa uudestaan elokuvassa "Manaaja".


title: Kanadan kommunistinen puolue

text: Kanadan kommunistinen puolue (Communist Party of Canada, CPC) on kanadalainen kommunistinen puolue, joka on perustettu vuonna 1921. Puolue perustettiin salaisesti eräässä ladossa lähellä Guelphin kaupunkia ja se oli perustamisestaan lähtien mukana Kominternissa.


title: Kanadan kommunistinen puolue

text: CPC oli aluksi kielletty ja vuonna 1922 sen peitejärjestöksi organisoitiin ”Workers' Party of Canada”. CPC laillistettiin 1924, jolloin Workers' Partyn toiminta lakkasi. 1930-luvulla viranomaiset häiritsivät monin tavoin puolueen toimintaa muun muassa pidättämällä sen johtohenkilöitä. Kun CPC kiellettiin jälleen 1941 sen jäsenet muodostivat ”Labour-Progressive Party” -nimisen puolueen. LPP:n kansanedustaja Fred Rose lavastettiin Neuvostoliiton vakoojaksi vuonna 1947 ja erotettiin Kanadan parlamentista.


title: Kanadan kommunistinen puolue

text: Nikita Hruštšovin paljastettua edeltäjänsä Stalinin julmuudet ja Neuvostoliiton miehitettyä Unkarin vuonna 1956 LPP menetti jäseniään ja kannattajiaan. Kanadan kommunistinen puolue sallittiin uudestaan vuonna 1959. Tšekkoslovakian miehitys vuonna 1968 aiheutti lisää katoa jäsenistössä.


title: Kanadan kommunistinen puolue

text: Neuvostoliiton romahtaminen johti hajaannukseen koko kommunistisen liikkeen piirissä, eikä Kanadan kommunistinen puolue ollut poikkeus. Uudistusmieliset voimat yrittivät George Hewisonin johdolla kammeta puolueen linjaa pois perinteisestä marxismi-leninismistä, mutta lopulta vanhoillinen linja, jota edusti puheenjohtaja Miguel Figueroa, voitti ja reformisteille jäi puoluetta lähellä ollut yhdistys Cecil-Ross Society.


title: Kanadan kommunistinen puolue

text: Alaviitteet:


title: Olos

text: Olos on Absoluuttisen Nollapisteen vuonna 2000 julkaistu viides studioalbumi. Levy on soinniltaan ja kappaleiltaan huomattavasti kevyempi kuin yhtyeen aikaisemmat levyt, ja kontrasti edellisen "Suljettu"-progeteoksen ja "Oloksen" pop-kappaleiden välillä on suuri.


title: Olos

text: "Olos" on Absoluuttisen Nollapisteen ensimmäinen albumi, jolla on mukana yhtyeen ulkopuolinen tuottaja.


title: Olos

text: Kaikki kappaleet sanoittanut Tommi Liimatta.


title: La Flèche Wallonne

text: La Flèche Wallonne on Belgiassa huhtikuussa järjestettävä pyöräilykilpailu. Kilpailu järjestetään yleensä viikon välein ajettavien Amstel Gold Racen ja Liège-Bastogne-Liège-kilpailun välissä. Kilpailun nimi tarkoittaa suomeksi "Wallonian nuolta". Kilpailu järjestettiin ensimmäisen kerran vuonna 1936 ja se kuului vuosina 2005–2007 UCI ProTouriin, 2008 ja 2009 UCI Europe Touriin sekä vuodesta 2010 lähtien UCI World Tour -sarjaan. Kilpailun on voittanut useimmin Alejandro Valverde, viisi kertaa.


title: La Flèche Wallonne

text: Aikanaan La Flèche Wallonne ja Liège-Bastogne-Liège järjestettiin peräkkäisinä päivinä ja tuolloin yhteistapahtumaa nimitettiin "Ardennien viikonlopuksi" (molempien kilpailujen järjestäjänä toimii ranskalainen Amaury Sport Organisation). Vain seitsemän ajajaa on pystynyt voittamaan molemmat kilpailut samaa vuonna: Ferdi Kübler teki sen kahdesti vuosina 1951 ja 1952, Stan Ockers vuonna 1955, Eddy Merckx vuonna 1972, Moreno Argentin vuonna 1991, Davide Rebellin vuonna 2004, Alejandro Valverde vuosina 2006, 2015 ja 2017 sekä Philippe Gilbert vuonna 2011.


title: La Flèche Wallonne

text: La Flèche Wallone perustettiin alun perin lisäämään belgialaisen Les Sports -sanomalehden myyntiä 1930-luvulla. Ensimmäisen kerran kilpailu järjestettiin vuonna 1936 ja vaikka se ei ehkä olekaan yhtä kuuluisa kuin toiset pyöräilyn klassikot, on se kuitenkin varsin arvostettu.


title: La Flèche Wallonne

text: Kuten monien pyöräilykilpailujen, myös La Flèche Wallonen reitti on muuttunut vuosien varrella huomattavasti. Ensimmäisillä kerroilla reitti kulki Tournaista Liègeen ja reitin pituus vaihteli 236 km ja 300 km välillä. Vuonna 1939 lähtöpaikka siirrettiin Monsiin. Vuosina 1948—1959 lähtöpaikkana oli Charleroi. Vuodesta 1960 kilpailu ajettiin päinvastaiseen suuntaan alkaen Liègestä ja päättyen Charleroi'an (tai vuodesta 1965 Marcinelleen). Joinakin vuosina kilpailun lähtö- ja maalipaikka ovat olleet samassa kaupungissa: Verviers vuosina 1974—1978 ja Huy vuosina 1983—1985.


title: La Flèche Wallonne

text: Nykyään 199,5 km:n mittainen reitti alkaa Charleroista ja kulkee kohti itää Huy'n kaupunkiin, jossa kilpailijat ajavat kolme kierrosta vaativalla radalla. Kilpailu päättyy Mur de Huyn nousuun, jossa on useita yli 15 % jyrkkiä osuuksia.


title: La Flèche Wallonne

text: Vuodesta 1998 lähtien on järjestetty myös naisten kilpailu. Kilpailu ajetaan samalla reitillä, mutta naiset ajavat lopussa kolmen kierroksen sijasta vain kaksi. Suomen Pia Sundstedt on sijoittunut kilpailussa toiseksi vuosina 1998 ja 2000.


title: Manaaja II: Luopio

text: Manaaja II: Luopio on kauhuelokuva vuodelta 1977 ja se on jatko-osa elokuvalle "Manaaja". Elokuvan ohjauksesta on vastannut John Boorman ja yksi leffan pääosanäyttelijöistä on edellisessä elokuvassa näytellyt Linda Blair.


title: Manaaja II: Luopio

text: Elokuva ei ollut ilmestyessään menestys sen tuottaessa huonosti ja ollessa kriitikoiden pilkkaama. Leffan huonous aiheutti sen, että se valittiin yhdeksi kaikkien aikojen huonoimmiksi elokuviksi koskaan.


title: Manaaja II: Luopio

text: On kulunut neljä vuotta ensimmäisen osan tapahtumista. Painajaiset vainoavat Regan MacNeliä ja Vatikaani lähettää isä Philip Lamontin ottamaan selvää, onko paha palannut.


title: Manaaja II: Luopio

text: "Manaaja III" perustuu William Peter Blattyn Manaajan jatko-osaksi kirjoittamaan romaaniin "Paholaisleegio" ja sivuuttaa "Manaaja II":n tapahtumat.


title: DuckTales (videopeli)

text: DuckTales on Capcomin kehittämä ja vuonna 1989 julkaisema tasohyppelypeli. Peli on julkaistu Nintendo Entertainment Systemille ja Game Boylle. Peli perustuu Disneyn "Ankronikka"-piirrossarjaan. Pelissä seikkaillaan Roope Ankalla, jonka täytyy kerätä aarteita ympäri maailman (ja Kuun) tullakseen maailman rikkaimmaksi ankaksi.


title: DuckTales (videopeli)

text: "DuckTalesia" on NES-aikakauden tunnetuimpia ja menestyneimpiä pelejä. Se on hyvä esimerkki Capcomin 1980-luvun lopulla ja 1990-luvun alussa kehittämistä peleistä, joihin kuuluu myös "Mega Man" -sarja. Pelissä onkin paljon yhtäläisyyksiä NES:in julkaisemiin "Mega Man" -peleihin: tarttuva musiikki, kirkkaat ja värikkäät grafiikat, tiukka pelikontrolli yhdistettynä mielenkiintoiseen pelidynamiikkaan (kuten Roopen kävelykepin käyttäminen sekä aseena, työkaluna että kengurukeppinä) sekä epälineaarinen pelattavuus.


title: DuckTales (videopeli)

text: Pelin juonta laajennettiin vuonna 2013 julkaistussa remasteroidussa versiossa. Pelin alussa Karhukopla hyökkää Roope-Ankan rahasäiliöön ja Roope lähtee äkkiä pysäyttämään Karhukoplaa. Rahasäiliön turvajärjestelmää on kopeloitu ja Tupu, Hupu ja Lupu on vangittu. Roope onnistuu pelastamaan Ankanpojat ja joutuu kaksin taisteluun Kovanaaman kanssa. Roope päihittää Kovanaaman ja tämä häipyy muiden Karhukoplien kanssa vannoen kostoa. Roope huomasi Kovanaaman tutkivan yhtä taulua ja löytääkin sieltä aarrekartan, joka johtaa kadonneiden aarteiden luokse. Roope päättää lähteä etsimään aarteita yhdessä Heimo Huiman kanssa. Roopen tie käy Amazonin sademetsästä kuuhun asti. Himalajalla Roope kohtaa Kulta-Into Piin, joka on myös aarteiden perässä. Kun Roope on kerännyt kaikki aarteet, Karhukopla ja Kulta-Into Pii hyökkäävät rahasäiliöön. Milla Magia ilmestyy kuitenkin paikalle ja jähmettää loitsulla kaikki muut. Milla varastaa aarteet, vangitsee Ankanpojat ja lähtee Vesuviukselle suorittamaan tärkeää tehtävää. Milla kertoo että ainoa keino millä Roope voi pelastaa Ankanpojat on luovuttaa ensilanttinsa Millalle. Roope ja Kulta-Into Pii päättävät liittoutua ja nämä matkaavat yhdessä Vesuviukselle. Roope ja Kulta-Into löytävät Millan. Roope on antamassa ensilanttinsa, mutta Kulta-Into varastaa sen ja paljastaa että hän oli kokoajan tehnyt yhteistyötä Millan kanssa. Milla herättää aarreloitsullaan Drakula Ankan jonka kanssa Roope joutuu kaksintaisteluun. Roope onnistuu voittamaan Drakula Ankan ja pelastaa Ankanpojat. Roope käskee heitä menemään Heimon luokse ja Roope itse lähtee Millan ja Kulta-Into Piin perään. Roope onnistuu nappaamaan ensilanttinsa takaisin ja ehtivät paeta Vesuviukselta ennen tämän purkautumista. Ankkalinnassa, Karhukopla, Kulta-Into Pii ja Milla vangitaan ja Roope onnistui jälleen pysäyttämään pahikset.


title: DuckTales (videopeli)

text: Vuonna 1993 "DuckTalesia" seurasi jatko-osa, "DuckTales 2". Se ei kuitenkaan saavuttanut samanlaista menestystä kuin edeltäjänsä, koska tuohon aikaan kuluttajat käänsivät jo huomionsa Super NES:iin. Monet 1980-luvun ja 1990-luvun alun vannoutuneet NES-pelaajat eivät olleet edes tietoisia "DuckTalesin" jatko-osasta.


title: DuckTales (videopeli)

text: "DuckTalesin" ranskalainen NES-versio tunnetaan nimellä "La Bande à Picsou", joka johtuu samannimisen piirrossarjan saamasta suosiosta. "DuckTalesin" japanilainen Famicom-versio tunnetaan puolestaan nimellä "Wanpaku Duck Yume Bouken" (kirjaimellisesti ”Tuhmien Ankkojen uniseikkailu”).


title: DuckTales (videopeli)

text: Myöhemmin "DuckTales" käännettiin myös alkuperäiselle Game Boylle. Tässä versiossa on samanlainen pelattavuus, musiikki ja kentät, vaikka tekniikassa, äänissä ja grafiikoissa onkin eroavaisuuksia.


title: DuckTales (videopeli)

text: Huhtikuussa 2017 peli julkaistiin Microsoft Windowsille, PlayStation 4:lle ja Xbox Onelle osana "The Disney Afternoon Collection" -kokoelmaa.


title: DuckTales (videopeli)

text: "DuckTales: Remastered" on WayForward Technologiesin kehittämä paranneltu versio alkuperäisestä "DuckTales"-pelistä. Peli julkaistiin ladattavaksi PlayStation Storessa (PlayStation 3), Xbox Live Marketplacessa (Xbox 360), Nintendo eShopissa (Wii U) ja Steamissä elokuussa 2013. 12. marraskuuta 2013 peli julkaistiin levyllisenä edellä mainituille PlayStation 3-, Xbox 360- ja Wii U -konsoleille.


title: Pikkaralan lossi

text: Pikkaralan lossi tai Lapinkankaan lossi on Oulujoella Oulussa Pikkaralan ja Lapinkankaan kaupunginosien välillä Pikkaralan yksityistiellä liikennöivä lossi. Lossi liikennöi tarvittaessa. Liikennekausi rajoittuu sulan veden aikaan, alkaen yleensä toukokuun puolesta välistä ja jatkuen lokakuun loppuun.


title: Pikkaralan lossi

text: Lossin kantavuus on 9,0 tonnia, ja se liikennöi tarvittaessa arkisin kello 08–17 ja lauantaisin kello 08–15. Lossiliikenne ei ole Liikenneviraston lauttatoiminnan alaista liikennettä, vaan sen rahoituksesta viidesosa tulee Oulun kaupungilta ja loput Suomen valtiolta. Lossiliikenteen vuotuiset ylläpitokustannukset ovat noin 25 000 euroa, ja liikenne työllistää yhden henkilön yli puoleksi vuodeksi.


title: Pikkaralan lossi

text: Pikkaralan lossi aloitti liikennöinnin 1930-luvulla, ja sen jälkeen lossiliikennettä on ollut keskeytyksettä joka vuosi. Alun perin paikalla liikennöi kapulalossi, joka myöhemmin korvattiin perämoottorin avulla liikkuvalla lossilla. Nykyisin käytössä oleva lossi otettiin käyttöön 1992. Aiemmin se on liikennöinyt Madekosken ja Sanginsuun kaupunginosien välillä, mutta jäi tarpeettomaksi Sangin sillan valmistuessa.


title: Heli Roiha

text: Heli Roiha (s. 1972) on helsinkiläinen toimittaja ja mediahenkilö. Roiha on työskennellyt muun muassa Ylen Radiomafiassa ja Radio Extremissä. Roiha on ollut jäsenenä YLE FST5:n ja Hyena Produktionerin tuottamassa Hetimiten-ohjelmassa. Roiha toimi kolumnistina Image-lehdessä. Roiha esiintyi tammikuussa 2007 Broadcasters-tuotantoyhtiön Uutisvuoto-ohjelmassa Yle TV1:ssä ja aikaisemmin vuonna 2006 MTV3:n Unisex-ohjelman juontajana. Sittemmin Roiha on toiminut ravintola-alalla baarityöläisenä.


title: Nelipiikki

text: Nelipiikki ("Apeltes quadracus") on pieni noin kuusi senttimetriä pitkä kala, jota tavataan Pohjois-Amerikan Atlantin puoleisella rannikolla sekä makeassa että suolaisessa vedessä. Se on sukunsa "Apeltes" ainoa laji. Se viihtyy vedessä, jossa on runsaasti kasvillisuutta. Sillä ei ole kyljissään luulevyjä kuten kolmipiikillä, mutta sillä on luinen harjanne vatsan molemmilla puolilla.


title: Nelipiikki

text: Nelipiikit syövät pieniä äyriäisiä, kuten katkoja ja hankajalkaisia.


title: Nelipiikki

text: Kutuaika on keväällä ja alkukesällä. Naaras laskee munat koiraan rakentamaan pesään, ja koiras jää vahtimaan niitä, kunnes ne kuoriutuvat, leyhyttäen hapekasta vettä pesään kahden pienen aukon kautta.


title: Hoitotakuu

text: Hoitotakuu tuli voimaan Suomessa 1. maaliskuuta 2005. Kansanterveyslain ja erikoissairaanhoitolain muutoksilla säädettiin kiireettömille hoidoille ja tutkimuksille tietyt määräajat.


title: Hoitotakuu

text: Hoitotakuu tarkoittaa näillä lainmuutoksilla säädettyjä terveyskeskuksien ja sairaaloiden kiireettömän hoidon ja kiireettömien tutkimusten määräaikoja. Tällä pyritään yhtenäistämään eri alueilla asuvien suomalaisten terveydenhuollon palvelujen saatavuutta ja poistamaan hoitovaje. Hoitotakuu estää esimerkiksi vuosikausien jonotuksen leikkaukseen.


title: Hoitotakuu

text: Hoitotakuu koskee kiireetöntä hoitoa, mutta on myös säädetty, että kiireelliseen hoitoon (esimerkiksi onnettomuus tai sydäninfarkti) pitää päästä välittömästi ja vakavat sairaudet (esimerkiksi syövät) pitää hoitaa mahdollisimman pian.


title: Hoitotakuu

text: Terveyskeskukseen on saatava välitön yhteys puhelimitse arkisin terveyskeskuksen aukioloaikana tai sinne on voitava mennä käymään. Terveydenhuollon ammattihenkilö (esimerkiksi sairaanhoitaja tai lääkäri) arvioi puhelimessa hoidon tarpeen. Jos arviointi vaatii terveyskeskuksessa käyntiä, käyntiaika on saatava kolmen arkipäivän kuluessa yhteydenotosta.


title: Hoitotakuu

text: Jos hoitoa ei voida aloittaa heti ensimmäisellä käyntikerralla, on hoitoon päästävä kolmen kuukauden kuluessa. Erikoissairaanhoitoon on päästävä kuuden kuukauden kuluessa.


title: Hoitotakuu

text: Sairaalahoitoon pääsee lääkärin lähetteellä. Hoidon tarpeen arviointi on aloitettava kolmen viikon sisällä lähetteen saapumisesta. Arvio tehdään lähetteen perusteella tai tutkimalla potilas sairaalassa. Jos potilas tarvitsee sairaalahoitoa, on hoito aloitettava kuuden kuukauden sisällä hoidon tarpeen arvioinnista.


title: Hoitotakuu

text: Jos potilasta ei voida hoitaa määräajassa omassa terveyskeskuksessa tai sairaalassa, hänet on ohjattava hoitoon muualle, toiseen sairaanhoitopiiriin tai yksityiselle sektorille. Potilaalle ei saa aiheutua tästä ylimääräisiä kuluja.


title: Claude Cohen-Tannoudji

text: Claude Cohen-Tannoudji (s. 1. huhtikuuta 1933) on ranskalainen fyysikko, joka on tutkinut atomien ja fotonien vuorovaikutusta, muuta kvanttifysiikkaa ja optiikkaa. Hän sai Nobelin fysiikanpalkinnon vuonna 1997 yhdessä Steven Chun ja William Daniel Phillipsin kanssa kehittelemästään tavasta jäähdyttää ja ottaa kiinni atomeita laserilla.


title: Claude Cohen-Tannoudji

text: Cohen on syntynyt Constantinessa algerianjuutalaisten vanhempien lapsena aikana, jolloin Algeria oli vielä osa Ranskaa. Hän lähti Pariisiin opiskelemaan École Normale Supérieuressa, keskeytti opintonsa mennäkseen 28 kuukaudeksi asepalvelukseen (pidennetty palvelus johtui Algerian sodasta) ja palasi opinahjoonsa, jossa väitteli vuoden 1962 lopussa. Väiteltyään hän alkoi opettaa kvanttifysiikkaa Pariisin yliopistossa.


title: Rasvasimppu

text: Rasvasimppu ("Comephorus baikalensis" syn. "Comephorus baicalensis") kuuluu Baikaljärven kotoperäisiin lajeihin samoin kuin lähisukulaisensa pikkurasvasimppu ("Comepherus dybowskii"). Se on noin 20 senttimetriä pitkä syvänteissä elävä kala, jonka iho on kelmeää ja läpikuultavaa. Sen ruumis on hoikka, vatsaeviä ei ole ja suu on suuri. Kalan rasvapitoisuus on noin 25 %.


title: Rasvasimppu

text: Rasvasimput oleilevat päivisin syvässä vedessä, mutta öisin ne tulevat pintavesiin saalistamaan pieniä äyriäisiä. Rasvasimppu kuuluu synnyttäviin kalalajeihin ja lisääntyminen tapahtuu kesällä pintavesissä.


title: Rasvasimppu

text: Rasvasimppu on niin rasvainen, että kuolleet kalat nousevat pintaan ja jäätyvät talvella kiinni järven jäähän, mistä niitä keväällä huuhtoutuu rantaan.


Maunulan yhteiskoulu ja Helsingin matematiikkalukio on Helsingin Maunulassa sijaitseva yksityinen oppilaitos, joka käsittää sekä yläasteen että lukion. Koulun omistaa Viipurin Reaalikoulu Oy.


title: Maunulan yhteiskoulu ja Helsingin matematiikkalukio

text: Nykyinen koulun rehtori on Carita Jalasto. Koulun ruuasta vastaa yli 95-prosenttisesti omavalmistuskeittiö. Peruskoulussa on useita painotusluokkia: musiikki, kuvaamataito, matematiikka, liikunta sekä näiden yhdistelmäpainotukset. Koulussa toimii myös englanninkielinen kansainvälinen luokka.


text: Koulu perustettiin Viipurin Realikoulu -nimisenä poikakouluna Viipuriin vuonna 1913. Opetusohjelmassa painotettiin alkuun käsitöitä ja oppilaille tarjottiin opetusta kirjansitomossa ja puusepänpajassa. Koulu toimi vuodesta 1919 Viipurin Hovioikeudenkatu 1:ssä entisen venäläisen kansakoulun tiloissa. Vain kaksi vuotta aiemmin perustettu Karjalan maanviljelyslyseo yhdistettiin realikouluun 1919 ja seuraavana vuonna koulun yhteyteen perustettiin myös kauppalyseo, sillä koulunjohtaja Yrjö Rosendal oli tyytymätön Viipurin kaupalliseen opetukseen. Koulun nimenä oli siten 1920–1940 "Viipurin Realikoulu, Maanviljelys- ja Kauppalyseo". Koulu evakuoitui talvisodan aikana Helsinkiin, jonne se myös jäi pysyvästi ja muuttui 1941 yhteiskouluksi. Helsingissä se toimi nimellä "Vaasanrinteen yksityislyseo" ja sijaitsi 1944–1955 Helsinginkatu 1:ssä. Koulu muutti 1955 Maunulaan aluksi väliaikaisiin tiloihin, kunnes oma koulurakennus valmistui 1959. Jo edellisenä vuonna koulun nimeksi oli vaihtunut Maunulan yhteiskoulu. Se oli 1960-luvulla Suomen suurimpia oppikouluja, kun oppilasmäärä oli lähes 1400. Koulu oli harvoja yksityisenä säilyneitä kouluja peruskoulu-uudistuksen jälkeen. Sen yhteyteen perustettiin 1995 opetusministeriön erikoisluvalla matematiikkalukio matematiikkaan painottuneena erityislukiona, minkä seurauksena koulun nimi muutettiin 1999 nykyiseen muotoonsa.


text: Tasavallan presidentti Tarja Halonen myönsi koulun rehtorina vuodesta 1992 toimineelle Jouko Jauhiaiselle kouluneuvoksen arvonimen 15. kesäkuuta 2007.


text: Koulun oppilasmäärä (20.9.2007) oli 765, josta 378 peruskoululaisia sekä 387 lukiolaisia ja heistä 104 matematiikkalukiolaisia.


title: Legioonalaistauti

text: Legioonalaistauti on "Legionella pneumophila" -bakteerin aiheuttama kuumeinen keuhkotulehdus. Se on saanut nimensä ensimmäisen esiintymispaikkansa mukaan, joka oli vuonna 1976 Pennsylvaniassa hotelli Bellevue Stratfordissa pidetty American Legion -järjestön sotaveteraanien kokous, jossa 221 veteraania sairastui tähän silloin tuntemattomaan tautiin. Tästä on peräisin nimi legioonalaistauti tai legionelloosi.


title: Legioonalaistauti

text: Legionella-bakteeri elää luonnossa makeissa vesissä ja maaperässä, joten tartunnan voi saada esimerkiksi suihkusta tai kukkamullan käsittelystä. Hoitoon käytetään antibiootteja.


title: Legioonalaistauti

text:
Bakteerin aiheuttaman keuhkokuumeen riskiryhmiä ovat vanhukset ja tupakoivat keski-ikäiset miehet.
Legioonialaistaudin epidemiat ovat kohtalokkaita sairaaloissa ja vanhainkodeissa. Käytännössä suurin osa legionellojen aiheuttamista taudintapauksista on yksittäisiä. Suomalaiset ovat usein saaneet tartunnan ulkomailla hotelleista tai porealtaista.


title: Legioonalaistauti

text: Taudin oireet alkavat 2–10 vuorokauden kuluttua tartunnasta. Oireita ovat muun muassa korkea kuume, sekavuus, päänsärky, lihassäryt, kuiva yskä ja vatsakivut. Keuhkokuumetapauksissa tauti on nopeasti etenevä ja kuolleisuus 15–20 %.


title: Atari 7800

text: Atari 7800 oli Atarin valmistama pelikonsoli, joka julkaistiin vuonna .


title: Atari 7800

text: Atari 7800 suunniteltiin korvaamaan huonosti menestynyt Atari 5200, ja voittamaan takaisin markkinaosuuksia Nintendolta ja Segalta. Atari 7800 vastasi kaikkiin edellisen mallin puutteisiin: siinä oli yksinkertaiset, digitaaliset joystickit ja se oli lähes täydellisesti yhteensopiva Atari 2600-konsolin kanssa.


title: Atari 7800

text: Konsoli julkaistiin vuonna 1984, mutta viivästyi Atarin myynnin johdosta ja saapui markkinoille vasta vuonna 1986.


title: Marcellinus

text: Marcellinus voi viitata seuraaviin henkilöihin:


title: Miltiades

text: Miltiades () on ollut kolmen historiallisen henkilön nimi:


title: Zosimus

text: Zosimus tai Zosimos -nimisiä henkilöitä ovat olleet:


title: Laura Lähteenmäki

text: Laura Lähteenmäki (myös Laura Kuitunen, s. 13. tammikuuta 1973 Jyväskylä) on suomalainen nuortenkirjailija ja kustannuspäällikkö. Koulutukseltaan hän on äidinkielen ja kirjallisuuden opettaja.


title: Laura Lähteenmäki

text: Lähteenmäki aloitti kirjoittamisen kymmenvuotiaana. Hän valmistui Jyväskylän yliopistosta filosofian maisteriksi vuonna 1998. Samana vuonna julkaistiin hänen ensimmäinen nuortenkirjansa "Rinkkadonna", jonka on kirjailijan myöhemmän tuotannon tavoin kustantanut WSOY. Romaani "Kylmäpuristettu" (2006) julkaistiin nimellä Laura Kuitunen. Lähteenmäki on kirjoittanut yhdessä puolisonsa Ville Lähteenmäen kanssa lasten Salakari-dekkarisarjaa.


title: Laura Lähteenmäki

text: Vuonna 2007 Lähteenmäki sai Arvid Lydecken -palkinnon teoksesta "Marenkikeiju". Hänen teoksensa "Aleksandra Suuri" oli vuoden 2010 Finlandia Junior -ehdokkaana. Lähteenmäen North End -sarjan teokset "Niskaan putoava taivas" (2012) ja "Karrelle polttava helle" (2014) olivat Topelius-palkintoehdokkaina. Sarja voitti vuoden 2015 Anni Polva -palkinnon.


title: Laura Lähteenmäki

text: Lähteenmäki asuu Jyväskylässä. Hän on ollut Keski-Suomen taidetoimikunnan jäsen.


title: William Lawrence Bragg

text: Sir William Lawrence Bragg (31. maaliskuuta 1890 – 1. heinäkuuta 1971) oli australialais-brittiläinen fyysikko, joka palkittiin isänsä William Braggin kanssa Nobelin fysiikanpalkinnolla 1915 kiderakenteiden analysoimisesta röntgensäteilyllä.


title: William Lawrence Bragg

text: Lawrence Braggin isä William Bragg oli Lawrencen syntymäkaupungin Adelaiden yliopistossa matematiikan ja fysiikan professorina. Lawrence aloitti matematiikan opinnot samaisessa yliopistossa 14-vuotiaana 1904 ja valmistui 1908. Vuotta myöhemmin he muuttivat Englantiin Bragg vanhemman saatua viran Leedsin yliopistosta. Lawrence Bragg jatkoi opintoja Cambridgen Trinity Collegessa valmistuen 1912 pääaineenaan fysiikka. Saman vuoden syksyllä hän jo julkaisi tutkielman Max von Lauen havaitsemasta röntgendiffraktiosta lehdessä "Proceedings of the Cambridge Philosophical Society". Lawrence Braggin 1912 löytämä röntgendiffraktion tulkintaan olennaisesti liittyvä linkki kiteen atomien välimatkan ja röntgensäteilyn sirontakulman välillä tunnetaan nykyään Braggin lakina.


title: William Lawrence Bragg

text: Bragg meni naimisiin 1921 Alice Grace Jenny Hopkinsonin kanssa ja he saivat kaksi poikaa ja kaksi tytärtä.


title: William Lawrence Bragg

text: Vuosina 1912–1914 Lawrence työskenteli tiiviisti isänsä kanssa tutkien röntgensäteilyn diffraktiota kiteistä. He julkaisivat tuloksensa 1915, ja jo samana vuonna heidät palkittiin Nobelin fysiikanpalkinnolla tästä tutkimuksesta, kun Lawrence oli vasta 25-vuotias.


title: William Lawrence Bragg

text: Vuodesta 1938 vuoteen 1953 Bragg toimi Cavendish-laboratorion kokeellisen fysiikan professorina Cambridgen yliopistossa. Tuona aikana laboratoriossa aloitettiin biologisten materiaalien, muun muassa proteiinien ja DNAn, tutkiminen röntgenkristallografialla. Sittemmin Nobel-palkitut Francis Crick ja James D. Watson (DNA) sekä Max Perutz (hemoglobiini) tekivät uraauurtavat löytönsä Braggin toimiessa laboratorion johtajana.


title: Luettelo sisällissodista

text: Tämä on luettelo sisällissodista


title: Mission 400 Plus

text: Mission 400 Plus on Porsche 991 (997) perustuva superauto. Auto on rakennettu kolmen saksalaisen viristyspajan (H&R, RS Tuning ja Jürgen Alzen Motorsport ) yhteistyössä. Nimi tulee sen tavoitteesta saavuttaa maailmanennätys nopeimpana katulaillisena autona, käytännössä yli 400 km/h.


title: Mission 400 Plus

text: Moottorina autossa on Porschen 3,6-litrainen, jonka sylinteritilavuutta on kasvatettu 3,8 litraan. Tehoa siitä on saatu yli 1000 hevosvoimaa. Paremman aerodynamiikan saavuttamiseksi auton kattoa on jouduttu madaltamaan (75mm). Vanteina ovat BBS:n 18-tuumaiset erikoisvanteet.


title: Mission 400 Plus

text: Nopeusennätystä on tarkoitus tavoitella ensimmäisellä vuosipuoliskolla 2007 Narnon radalla Italiassa.


title: Matti Tolppanen

text: Matti Aaron Tolppanen (25. maaliskuuta 1882 Kaavi – 3. helmikuuta 1946 Pyhäselkä) oli hammaslahtelainen maanviljelijä ja maalaisliittolainen kansanedustaja 1936–1945. Hän toimi monissa luottamustehtävissä, muun muassa Pyhäselän kunnanvaltuuston puheenjohtajana ja jäsenenä. Tolppanen oli presidentin valitsijamiehenä vuosien 1937, 1940 ja 1943 vaaleissa.


title: Wimoweh

text: Wimoweh on laulu, joka tunnetaan myös nimillä "Mbube" sekä "The Lion Sleeps Tonight".


title: Wimoweh

text: Alun perin laulun teki eteläafrikkainen Solomon Linda, jonka yhtye The Evening Birds levytti sen vuonna 1939. Gallo Record Company maksoi Lindalle kertaluontoisen korvauksen levytyksestä, eikä tekijä saanut pysyvää oikeutta rahalliseen korvaukseen kappaleen tuotosta. "Mbube" oli suuri hitti Etelä-Afrikassa, ja sitä myytiin noin sata tuhatta kappaletta.


title: Wimoweh

text: Eteläafrikkalainen levy-yhtiö lähetti 1950-luvun alussa viisi single-levyä Yhdysvaltoihin Decca-yhtiölle tarkoituksena selvittää olisiko niissä lauluja, jotka voisivat menestyä USA:ssa. Decca ei innostunut ja levyt olivat jo menossa roskiin, kun laulaja Pete Seeger halusi vielä kuunnella ne läpi. Seeger innostui yhdestä laulusta ja halusi Weavers-yhtyeensä levyttävän sen. Laulu oli "Mbube".


title: Wimoweh

text: Seeger teki hieman omia lisäyksiään lauluun ja Weavers levytti sen. Kappaleen nimi oli vaihtunut muotoon "Wimoweh", koska yhtyeen jäsenten mielestä zulunkielinen kertosäe kuulosti siltä. Todellisuudessa alkuperäisversiossa laulutetaan 'uyimbube', mikä tarkoittaa "olet leijona".


title: Wimoweh

text: "Wimoweh"-laulun tekijöiksi merkittiin Paul Campbell. Paul Campbell oli Howard Richmondin salanimi, jota hän käytti tekijänoikeuksista vapaan materiaalin yhteydessä. Weaversin versio menestyi hyvin ja moni muukin yhtye Yhdysvalloissa levytti "Wimowehn". Solomon Linda sai Pete Seegeriltä pienehkön korvauksen uudelleenmuokatusta laulustaan.


title: Wimoweh

text: Wimoweh-laulussa ei ole varsinaista sanotusta, siinä vain toistetaan sanaa wimoweh ja lauletaan välillä korkealta ooh-ooh-ooh sekä matalalta jotain sanaa joka muistuttaa lausetta way-up-ooh. Lauluntekijä George Weiss teki lauluun englanninkielisen sanoituksen ja merkitsi itsensä samalla myös laulun säveltäjäksi. Näin oli laulusta syntynyt kolmas versio, jonka The Tokens levytti nimellä "The Lion Sleeps Tonight".


title: Wimoweh

text: Vuonna 2000 eteläafrikkalainen toimittaja Rian Malan kirjoitti Rolling Stone -lehteen artikkelin Lindasta. Malanin arvion mukaan jo pelkästään laulun käyttö Leijonakuningas-elokuvassa olisi oikeuttanut 15 miljoonan dollarin tekijänoikeuskorvauksiin. Yhdessä elokuvaohjaaja Francois Versterin kanssa Malan teki televisiodokumentin varastetusta "leijonalaulusta".


title: Wimoweh

text: Vuonna 2004 alkanut oikeudenkäynti johti helmikuussa 2006 sopimukseen Lindan perikunnan ja Abilene Music -yhtiön kanssa. Abilene Music, jolla oli tekijänoikeudet lauluun ja joka oli antanut sen Disney-yhtiön käyttöön, maksaa korvauksen jonka suuruus ei ole julkinen. Rahat menevät eteläafrikkalaiselle säätiölle.


title: Wimoweh

text: Suomeksi kappaleen on esittänyt Danny nimellä "Ei saa häiritä leijonaa", suomentajana Sauvo Puhtila ja sovittajana Veikko Samuli.


title: Agathon

text:
Agathon tai Agaton () on kreikkalaisperäinen miehen etunimi.
Nimi merkitsee "hyvää" tai "hyväsydämistä", ja se oli käytössä jo antiikin Kreikassa, josta tunnetaan sen niminen näytelmäkirjailija. Latinassa nimi esiintyy muodossa "Agato". Nimen naispuolinen vastine on Agata.


title: Agathon

text:
Suomessa nimi Agaton on Väestörekisterikeskuksen tietojen mukaan annettu vuoden 2015 loppuun mennessä noin 60-80 henkilölle. Agatonin nimipäivä oli vuosina 1708-1928 7. joulukuuta erään varhaiskristillisen marttyyrin muistoksi. Nykyisin nimeä ei ole suomen- eikä ruotsinkielisessä kalenterissa, mutta ortodoksisessa kalenterissa se esiintyy 20. helmikuuta Agathon Roomalaisen eli paavi Agathon muistoksi, jota ortodoksinenkin kirkko kunnioittaa pyhänä.
Agathon on myös suomalaisen muusikko Juha Hintikan taiteilijanimi


title: Luettelo televisiosarjan Täydelliset naiset jaksoista

text: Marc Cherryn luoman televisiosarjan "Täydelliset naiset" esitys alkoi Yhdysvalloissa ABC:llä 3. lokakuuta 2004 ja Suomessa Nelosella 10. lokakuuta 2005. Sarjan keskiössä on viisi naista – Susan Mayer (Teri Hatcher), Lynette Scavo (Felicity Huffman), Bree Van de Kamp (Marcia Cross), Gabrielle Solis (Eva Longoria) ja Edie Britt (Nicollette Sheridan) – joiden elämää seurataan kuvitteellisessa Wisteria Lanen naapurustossa Mary Alice Youngin (Brenda Strong) kertomana.


text: Sarjaa tehtiin kahdeksan tuotantokautta vuosina 2004 – 2012. Juonenkäänteet liittyvät päähenkilöiden ihmissuhdeongelmiin, jotka taas kietoutuvat taustalla olevaan suurempaan mysteeriin. Kauden viimeisessä jaksossa tämä mysteeri ratkeaa ja samalla luodaan pohjaa seuraavan kauden tapahtumille. Kaikki tuotantokaudet ovat ilmestyneet DVD:lle.


text: Ensimmäinen tuotantokausi alkoi kotirouva Mary Alice Youngin salaperäisestä itsemurhasta Wisteria Lanella. Mary Alicella, joka kertoo sarjan tarinaa tuonpuoleisesta, oli neljä ystävää: Bree Van de Kamp, näennäisesti täydellinen kahden lapsen äiti, joka yrittää pelastaa hajoamassa olevan avioliittonsa; Lynette Scavo, neljän lapsen väsynyt äiti, jonka mies on aina työmatkoilla; Susan Mayer, eronnut äiti, joka etsii elämänsä rakkautta uudesta naapurista nimeltä Mike Delfino, jolla itselläänkin on salaisuus; sekä Gabrielle Solis, materialistinen ex-malli, joka löytää apua salasuhteesta. Yrittäessään olla hyviä vaimoja ja äitejä, neljä ystävystä yrittävät saada selville miksi heidän ystävänsä teki itsemurhan. He löytävät Mary Alicen tavaroiden joukosta muistilapun kiristysyrityksen kera sekä terapiaistunnon videonauhan, jossa hän tunnustaa olevansa oikeasti Angela. Myös Mary Alicen leskeksi jääneen miehen eriskummallinen käytös saa heidät ajattelemaan kuolleen ystävänsä mysteeriä.


text: Saatuan selville Mary Alicen synkän salaisuuden kotirouvat jatkavat omia elämiään. Ensimmäisellä kaudella leskeksi jäänyt Bree yrittää selviytyä lastensa muuttuneesta käytöksestä sekä murhasyytteestä ja alkaa tapailla Georgea, jonka hän ei tiedä myrkyttäneen mies-vainaansa. Mikesta eronnut Susan etsii yhä elämänsä rakkautta ja päätyy sänkyyn ex-miehensä Karlin kanssa, joka tapailee naapuruston hutsua Edie Brittiä. Lynette palaa töihin, joten on hänen miehensä Tomin vuoro jäädä koti-isäksi. Raskaana oleva Gabrielle päättää olla uskollinen vankilassa olevalle miehelleen Carlosille – mutta juuri alkaessaan hyväksyä äitiyden Gabrielle saa keskenmenon, joka johtaa uusiin yrityksiin saada lapsi. Tämän kaiken keskellä naiset ovat ovat varuillaan uusista naapureistaan: Betty (Alfre Woodard) ja Matthew Applewhite'sta, jotka muuttivat kadulle keskellä yötä ja joiden kellarista kuuluu öisin valvottavia ääniä.


text: On kulunut kuusi kuukautta edellisen kauden tapahtumista ja siitä, kun Orson Hodge ajoi autollaan Miken yli. Gabrielle, joka sai selville miehensä pettäneen tätä heidän siivojansa ja samalla sijaiskohtunsa kanssa, kieltäytyy ottamasta tätä takaisin ja nyt pari on eroamassa, mutta molemmat haluavat kasvattaa vielä syntymättömän lapsen. Bree, joka on vihdoin päässyt Rexin kuoleman yli, menee naimisiin Orsonin kanssa. Mysteerinen nainen (Laurie Metcalf) syyttää parin kihlajaisissa Orsonia ex-vaimonsa tappamisesta ja Bree alkaa epäillä miehensä historiaa. Lynette yrittää sopeutua Tomin lehtolapsen Kaylan ja hänen sietämättömän äitinsä sekoitettua perheen elämän. Tom löytää unelmansa pitsasta ja perustaa ravintolan. Susan, joka epätoivoisena odottaa Miken heräämistä koomasta, alkaa seurustella Ian Hainsworthin kanssa, jonka vaimo on ollut monta vuotta koomassa. Susanin ollessa lomalla Ianin kanssa Mike herää kahden viime vuoden muistinsa menettäneenä, ja Susanin arkkivihollinen Edie kirjoittaa MIken historian uusiksi. Samalla Edien siskonpoika Austin muuttaa Wisteria Lanelle.


text: Neljännellä kaudella Susan ja Mike alkavat asettua aloilleen mentyään naimisiin ja Susan saa selville olevansa raskaana. Edie lavastaa itsemurhayrityksen ja saa näin Carlosin pysymään luonaan. Lynette taistelee syöpänsä sekä tytärpuolensa Kaylan kanssa. Bree teeskentelee raskautta säästääkseen perheen siltä häpeältä, että naapurusto saisi tietää hänen tyttärensä Daniellen olevan raskaana. Hän aikoo kasvattaa Daniellen lapsen omanaan. Gabrielle ajautuu suhteeseen ex-miehensä Carlosin kanssa kuultuaan, että Victor nai hänet vain saadakseen vaaleissa latinoäänet. Susanin vanha ystävä Katherine Mayfair muuttaa Wisteria Lanelle uuden aviomiehensä ja tyttärensä kanssa. Dylan ei kuitenkaan muista elämäänsä ja ystäviään Wisteria Lanella, mikä askarruttaa naapureita. Neljännellä kaudella Wisteria Lane joutuu myös tuhon kohteeksi, kun tornado tuhoaa tiensä läpi naapuruston ja muuttaa asukkaiden elämää. Kauden lopussa siirrytään viisi vuotta ajassa eteenpäin.


text: On kulunut viisi vuotta edellisen kauden tapahtumista. Susan ja Mike ovat eronneet, ja he jakavat poikansa huoltajuuden. Gabrielle ja Carlos ovat jälleen yhdessä, ja heillä on kaksi ylipainoista tytärtä. Lyneten ja Tomin lapset ovat kasvaneet teini-ikään ja ongelmissa tämän tästä. Bree on saanut kuuluisuutta kokkauksillaan, ja hän ja Katherine pitävät menestyvää cathering-yritystä. Edellisellä kaudella Wisteria Lanelta pois muuttanut Edie on palannut naapurustoon uuden miehensä Daven kanssa, jolla on kuitenkin jotain salattavaa.


text: Mike ja Susan ovat menneet naimisiin, mutta Katherinen pakkomielle Mikesta ei ota laantuakeen. Bree päätyy salasuhteeseen Susanin ex-miehen Karlin kanssa, kun Orson ei anna hänen ottaa avioeroa. Gabriellen ja Carlosin luokse muuttaa heidän sukulaistyttönsä, joka koettelee kaikkien hermoja. Lynette on jälleen raskaana ja odottaa kaksosia. Naapurustoon muuttaa uusi asukas Angie Bolen perheineen. Fairview'n kuristaja herättää kauhua, sillä myös Susanin tytär joutuu uhriksi.


text: Menetettyään yrityksensä ja miehensä Bree alkaa korjata elämäänsä kertomalla Gabriellelle totuuden kymmenen vuoden takaisesta onnettomuudesta, jolloin hänen poikansa Andrew ajoi Gabriellen anopin yli. Susanilla ja Mikella on taloudellisia vaikeuksia, joten he joutuvat muuttamaan pois Wisteria Lanelta halvempaan asuntoon, jossa Susan alkaa ansaita rahaa kyseenalaisin keinoin. Carlos ja Gabrielle saavat tietää, että heidän tyttärensä Juanita ei ole biologisesti heidän. Lyneten ja Tomin viides lapsi pitää heidät kiireisinä. Naapurustoon muuttaa uusi asukas, Lyneten vanha tuttava Renée Perry, joka on eronnut rikkaasta miehestään. Uutena asukkaana nähdään myös takaisin muuttava Paul Young, joka on vapautunut vankilasta – ja jolla on uusi vaimo.


title: Sekstoksen lauseet

text: Sekstoksen lauseet on hellenistinen pythagoralainen kirjoitus, joka oli suosittu myös sekä gnostilaisten että ei-gnostilaisten varhaiskristittyjen joukossa. Se tunnetaan sekä osana Nag Hammadin kirjastoa (koodeksi XII, kirja 1) että aikaisemmin tunnettuina jonkin verran erilaisina versioina.


title: Sekstoksen lauseet

text: "Sekstoksen lauseet" muistuttaa apokryfisiä "Filippuksen" ja "Tuomaan evankeliumeja" siinä, että sekin on puhtaasti kokoelma opettavia sanoja ilman mitään kehyskertomusta. Päinvastoin kuin kristillisissä evankeliumeissa, opetukset tulevat kuitenkin Jeesuksen sijasta mieheltä nimeltä Sekstos. Hän vaikuttaa olleen pythagoralainen. Kirjoitus mainitaan 200-luvulla, jolloin Origenes lainasi Sekstosta koskien itse suoritettua kastraatiota, joka oli laajalle levinnyt tapa varhaiskristillisten askeetikkojen parissa. Origenes surkutteli tätä tapaa ja mainitsee, että kirjoitus on ""sellainen jota monet pitävät ajan koettelemana"".


title: Sekstoksen lauseet

text: Kirjoitus käsittää 104 lausetta. Joitakin niistä ovat:Viimeinen lainauksista muistuttaa ajatukseltaan Jeesuksen opetusta vuorisaarnassa: ""Jos oikea silmäsi viettelee sinua, repäise se irti ja heitä pois"" ja ""Ja jos oikea kätesi viettelee sinua, hakkaa se poikki ja heitä pois"". Jotkut tutkijat ovat esittäneet, että Q-lähteen sekä "Filippuksen" ja "Tuomaan evankeliumien" kaltaiset kokoelmat olisivat lähtöisin tällaisista kirjoituksista, ja opetukset olisi jossain vaiheessa laitettu uudelleen Jeesuksen suuhun.


title: Sekstoksen lauseet

text: Kirjoitus on jossain vaiheessa laitettu paavi Sixtus II:n nimiin (paavina 257-258), todennäköisesti siksi, että sille on haluttu antaa enemmän painoarvoa. Tällainen kirjoitusten laittaminen jonkun maineikkaan henkilön nimiin (ns. pseudepigrafia) oli tyypillistä apokryfisessä kirjallisuudessa. On kuitenkin epätodennäköistä, että Sixtus II olisi kirjoittanut kirjoituksen, erityisesti koska hän ei ollut pythagoralainen.


title: August Quirinus Rivinus

text: August Quirinus Rivinus, tunnettu myös nimellä Bachmann (9. joulukuuta 1652 Leipzigissa ja kuoli 20. joulukuuta 1723 samassa kaupungissa). Hän oli saksalainen lääkäri ja kasvitieteilijä.


title: August Quirinus Rivinus

text: Hänen isänsä Andreas Bachmann (1601–1656) oli Leipzigin yliopiston filosofian ja lääketieteen professori. Hän oli myös arvostettu runoilija, joka latinansi nimensä Rivinukseksi.


title: August Quirinus Rivinus

text: August Rivinus opiskeli lääketiedettä Leipzigin yliopistossa vuosina 1669–1671. Hänen opettajinaan toimivat mm. Michael Ettmüller, Gottfried Wellsch ja Johannes Bohn. Hän jatkoi opintojaan Helmstedtin yliopistossa, jossa hänet promovoitiin lääketieteen tohtoriksi vuonna 1676. Hän työskenteli lääkärinä Leipzigissa. Vuonna 1677 hän aloitti luennot Leipzigin yliopistossa. Vuonna 1691 hänet valittiin hoitamaan sekä fysiologian että kasvitieteen professuuria sekä lisäksi yliopiston lääketieteellisen puutarhan kuraattorin tehtävää. Vuonna 1701 hänestä tuli patologian professori ja vuonna 1719 terapeutiikan professori. Samana vuonna hänet valittiin Leipzigin yliopiston lääketieteellisen tiedekunnan pysyväksi jäseneksi ja Royal Societyn jäseneksi.


title: August Quirinus Rivinus

text: Näiden toimiensa ohella hän vanhempana (noin vuonna 1713) kiinnostui astronomiasta ja lähes sokeutui tutkiessaan auringonpilkkuja.


title: August Quirinus Rivinus

text: Kasvitieteessä hänen tuotantonsa tiivistyi neljään latinaksi ilmestyneeseen kirjaan. Niissä hän ensimmäisenä esitti kasvien luokittelemista lähtökohtana kukan rakenne. Myöhemmin hänen teoriaansa sovelsivat muun muassa Carl von Linné ja Joseph Pitton de Tournefort. Yhdessä Tournefortin kanssa hän loi säännön, jonka mukaan kaikkien niiden kasvien nimet, jotka kuuluivat samaan sukuun, piti alkaa samalla suvun nimellä. Jos suku käsittää vain yhden lajin, niin suvun nimi on sen ainoa nimi. Jos sukuun kuuluu useampia lajeja, pitää niiden nimi alkaa suvun nimellä, jota seuraa lyhyt ilmaiseva sana ("differentia specifica").


title: August Quirinus Rivinus

text: Metsäorvokki ("Viola rivinianus") on saanut häneltä lajinimensä.


title: Autoilun ennätykset

text:
Autoilun ennätykset on listaus erilaisista autoihin liittyvistä tai autolla saavutetuista ennätyksistä.Kursivoidut autot eivät ole tuotantoautoja.
Listalla on vain katulaillisia autoja eikä konseptimalleja ja yhden kappaleen erikoismalleja ole hyväksytty. Euroopassa mittaus on tapahtunut 0–100 km/h, kun Yhdysvalloissa 0–60 mph (97 km/h).


title: SEAT León

text: SEAT León on SEATin vuodesta 1999 lähtien valmistama alemman keskiluokan henkilöautomalli. Se on nimetty Espanjassa sijaitsevan Leónin kaupungin mukaan.


title: SEAT León

text: Ensimmäisen sukupolven León esiteltiin Frankfurtin autonäyttelyssä syksyllä 1999, ja se perustuu Volkswagen Groupin A4-pohjalevylle. Samalle pohjalevylle perustuvat myös aiemmin esitellyt Audi A3, Škoda Octavia ja Volkswagen Golf IV. Leónin sedan-korinen sisarmalli oli SEAT Toledo, ja mallien kojelauta oli suoraan Audi A3:sta lainattu.


title: SEAT León

text: Bensiinimoottoreina olivat aluksi 1,4 16V (75 hv), 1,6 8V (100 hv) ja 1,8 20V (125/180 hv). Dieselmoottorit olivat 1,9 SDI (68 hv) ja 1,9 TDI (90/110 hv). Syksyllä 2000 1,6-litrainen muuttui 16-venttiiliseksi ja sen teho nousi 105 hevosvoimaan. TDI:stä esiteltiin samaan aikaan 150-hevosvoimainen versio. Uutena moottorina oli 2,8-litrainen V6 (204 hv).


title: SEAT León

text: Keväällä 2002 esiteltiin urheilullinen León Cupra R, jossa 1,8-litraisen turbomoottorin teho oli nostettu 210 hevosvoimaan. Seuraavana keväänä teho nousi 225 hevosvoimaan. Samalla 1,9 TDI:stä tuli tarjolle 130-hevosvoimainen versio. Vuoden 2003 lopulla 1,9 SDI poistui valikoimasta, keväällä 2004 myös 2,8 V6.


title: SEAT León

text: Toisen sukupolven León esiteltiin konseptina keväällä 2005 Geneven autonäyttelyssä, ja se tuli markkinoille myöhemmin samana vuonna. Auto perustuu Volkswagen Groupin A5-pohjalevylle ja sen on muotoillut Walter de’Silva. Muotoilussa on paljon samoja piirteitä kuin vuotta aiemmin markkinoille tulleissa SEAT Altea- ja Toledo-tila-autoissa.


title: SEAT León

text: Vuoden 2005 Euro NCAP -kolaritestistä León sai tulokseksi neljä tähteä viidestä.


title: SEAT León

text: Bensiinimoottoreina olivat aluksi 1,6 8V (102 hv), 2,0 FSI (150 hv) ja 2,0 TFSI (185 hv), dieseleinä 1,9 TDI (105 hv) ja 2,0 TDI (135/140 hv).


title: SEAT León

text: Kesällä 2006 valikoimaa täydensi 1,4 16V (85 hv). Uutena mallina esiteltiin urheilullinen León FR, johon oli valittavana moottoriksi 2,0 TSFI (200 hv) tai 2,0 TDI (170 hv). Aiempi 185-hevosvoimainen 2,0 TFSI poistui mallistosta. Vuoden lopulla esiteltiin malliston huipulle León Cupra, moottorinaan 2,0 TSI (240 hv).


title: SEAT León

text: Kesällä 2007 markkinoille tulivat 1,8 TSI (160 hv) ja 1,9 TDI:n 90-hevosvoimainen versio, vuoden lopulla myös 1,4 TSI (125 hv).


title: SEAT León

text: Vuonna 2008 valmistettiin 55 kappaleen rajoitettu erä Cuprasta kehitettyä Copa Edition -erikoismallia, jossa 2,0-litraisen turbomoottorin teho oli nostettu 285 hevosvoimaan.


title: SEAT León

text: Samana vuonna esiteltiin myös toinen rajoitettuna eränä valmistettu erikoismalli, Cupra 310 Limited Edition, jonka teho oli nimen mukaisesti 310 hevosvoimaa.


title: SEAT León

text: Vuonna 2009 León koki kasvojenkohotuksen, jossa sen ilmettä uudistettiin uusilla puskureilla ja uudelleenmuotoilluilla takavaloilla. Samoihin aikoihin esiteltiin León Cupra R, jossa 2,0 TSI -moottorin teho on 265 hevosvoimaa. FR-mallin bensiinimoottoriksi tuli 210 hevosvoiman tehoinen 2,0 TSI ja sen dieselmoottori 2,0 TDI muuttui yhteispaineruiskutteiseksi. 2,0 FSI poistui moottorivalikoimasta. Vuoden lopulla joissain maissa 1,6-litraisesta bensiinimoottorista tuli tarjolle versio, jossa on mahdollista käyttää polttoaineena myös nestekaasua.


title: SEAT León

text: Vuoden 2010 alussa 1,2 TSI (105 hv) korvasi 1,6 8V:n, josta mallistoon jäi ainoastaan nestekaasuversio. 1,9 TDI korvattiin uudella yhteispaineruiskutteisella 1,6 TDI:llä (90/105 hv) ja 2,0 TDI sai 140-hevosvoimaiseen versioonsa yhteispaineruiskutuksen. 135-hevosvoimainen poistui.


title: SEAT León

text: Kolmannen sukupolven León esiteltiin Pariisin autonäyttelyssä syksyllä 2012, ja se perustuu muun muassa Volkswagen Golf VII:n, Audi A3:n ja Škoda Octavian tavoin Volkswagen Groupin modulaariselle MQB-pohjalevyrakenteelle. Täysin uusia korimalleja León-mallistossa ovat Geneven autonäyttelyssä keväällä 2013 esitelty kolmiovinen SC ja farmarimalli ST, joka esiteltiin Frankfurtissa samana syksynä.


title: SEAT León

text: Vuoden 2012 Euro NCAP -kolaritestistä León sai tulokseksi täydet viisi tähteä.


title: SEAT León

text: Bensiinimoottoreina olivat aluksi 1,2 TSI (85/105 hv) ja 1,4 TSI (122/140 hv), dieselmoottoreina 1,6 TDI (90/105 hv) ja 2,0 TDI (150 hv). Keväällä 2013 tulivat 1,8 TSI (180 hv) ja 2,0-litraisen dieselin 184-hevosvoimainen versio, samana syksynä myös 1,6 TDI:n 110-hevosvoimainen versio.


title: SEAT León

text: Keväällä 2014 esiteltiin kaksi urheilullista mallia, Cupra 265 ja Cupra 280. Molempien moottorina oli 2,0 TSI, jonka teholukema oli mallinimen numeron mukainen. Samaan aikaan suurempitehoisen 1,2 TSI:n teho kasvoi 110 hevosvoimaan ja pienempitehoisemman 1,4 TSI:n 125 hevosvoimaan. 140-hevosvoimaisen 1,4 TSI:n teho nousi 150 hevosvoimaan ja se sai sylinterien lepuutustoiminnon (ACT). Uutena moottorina oli maakaasua polttoaineenaan käyttävä 1,4 TGI (110 hv).


title: SEAT León

text: Pariisin autonäyttelyssä syksyllä 2014 esiteltiin farmarimallista maastokelpoisempi X-Perience-malli, jossa on neliveto ja 15 millimetriä korotettu alusta.


title: SEAT León

text: Keväällä 2015 esiteltiin uutena moottorina kolmisylinterinen 1,0 TSI (115 hv). 1,6 TDI:n ainoaksi tehovaihtoehdoksi jäi 110-hevosvoimainen. Vuoden lopulla Cupra 280:n korvasi Cupra 290, jossa tehoa oli 10 hevosvoimaa enemmän.


title: SEAT León

text: Vuoden 2016 lopulla León koki pienen kasvojenkohotuksen, jossa se sai muun muassa aiempaa leveämmän etusäleikön. 1,6 TDI:n teho nousi 115 hevosvoimaan.


title: SEAT León

text: Cupra 265 ja Cupra 290 korvattiin vuoden 2017 alussa uudella Cupra 300 -mallilla. Sen rinnalle esiteltiin saman vuoden syksyllä Frankfurtin autonäyttelyssä Cupra R, jossa moottorin teho on 310 hevosvoimaa. Malli on tehokkain SEATin valmistama katulaillinen auto, ja sitä valmistetaan 799 kappaleen erikoiserä.


title: Helkama

text: Helkama on suomalainen yhtiöryhmä, joka harjoittaa autoihin, polkupyöriin ja kodinkoneisiin liittyvää liiketoimintaa.


title: Helkama

text: Helkaman perusti Tampereelle vuonna 1905 pyhtääläinen Heikki Juho Hellman (myöhemmin Helkama). Aluksi polkupyöriä ja ompelukoneita myynyt liike muutti vuonna 1915 Viipuriin, ja vuonna 1934 pääliike aloitti Helsingissä. Yritys kasvoi perheyrityksenä ja on edelleen suvun omistuksessa. Nykyisten Helkama-yhtiöiden toimialat ovat


title: Helkama

text: Yhteensä Helkama-yhtiöt työllistävät noin tuhat henkeä.